
Mady-Anne a yega cas back sano y salvo despues di a disparce pa 
dos dia 


Mediante un post riba red- 
nan social, ayera un mama 
a publica cu e tabata de- 
sespera “moviendo shelo 
y tera” pa por haya su yiu 
Mady-Anne ken a dispar- 
ce diaranson ultimo ora el 
a sali for di su cas den or- 
anan di merdia pero ayera 


atardi mes su yiu tabata na 
cas back. 


Den e post e mama di nomber 
Nana Vrolijk a expresa cu 
“Mady-Anne a sali for di cas 
ayera 1pm, for di merdia y a 
ser bisa cu ta na amiga e ta 
bay, MadyAnne No a yega cas 


ainda for di ayera y tampoco 
nos no sa nada di dje, telefon 
ta paga! Madyanne a sali ayera 
den un short blanco strepia 
preto cu un top ros y slof na 
pia! Pa esnan cu sa of tin mi 
yiu na nan cas sin sa cu e may- 
ornan ta preocupa pa nan yiu 
y no tin 2 placa di sinti den 


nan cabes mi ta pidi boso cu 
tin e na cas manda mi yiu su 
cas paso ta cu polis lo mi bay 
sak’e afo si mi haya sa unda e 
ta! Y malo pa bo cu tine na cas 
sin puntra si su mayornan sa 
cu e ta caminda ke ta.” 


Despues e mama a publica 


un potret di su yiu y bandi 
dje un otro potret di un ho- 
ben cu supuestamente ta cu 
su yiu Mady-Anne pero cu 
tampoco a yega su cas ainda. 


“Como mama mi ta movi- 
endo shelo y tera pa mi yiu 
yega su cas! Mi a bay na un 
tal adres y e mayornan a bisa 
mi cu si mi yiu tabata eynan 
pero 5or nan a bay y nan no sa 
unda nan a bay. Como mama 
con boso por acepta menor di 
edad na boso cas sin puntra si 
e mayornan sa unda nan yiu 
ta? Suppose nan ta na Ango- 
chi mi no sa cerca ken paso- 
bra nunca mi yiu sa bay ni un 
caminda cu no ta band’i cas. 
E mama su yiu cu yama un 
tal Junior Eduardo cu tambe 
suppose no a yega cas ainda. 
Nan a wak nan na rumshop 
na PCH, nan a wak nan 
band’i veld sportboys! cual 
ta caminda na Angochi cu e 
tal Junior a bisa su mama e 
lo ta. Mi ta pidi un suplica na 
cualkier persona cu wak mi 
yiu of sa unda e ta want’e y 
yama polis pa bin busk’e, tin 
casi 3or di atardi cu ainda mi 
yiu no a yega cas.” 


Igualmente, el a laga sa cu 
el a bay warda di Polis pero 
e bon noticia a yega minuut- 
nan despues di e publicacion 
unda a expresa cu su yiu ya 
caba tabata na su cas. 

Cifranan ta indica cu exportacion di productonan Venezolano pa Aruba 
ta 6.86% 


Despues di mas di un aña 
di reapertura di frontera, 
exportacionnan 
for 
di 
Venezuela pa Aruba ta di 
245 ton loke ta representa 
un 6.86% segun cifranan 
publica recientemente pa 
Camara di Comercio di 
La Vela di Coro. 


E organisacion a señala na e 
medio Cronicas del Caribe 
cu den ultimo 12 luna a man- 
da 3.575 ton di productonan 
Venezolano pa islanan ABC, 
na unda e destino principal ta 
Corsou. 


Den un aña exportacionnan 
for di e waf di La Vela di 
Coro, estado Falcon pa Aru- 
ba, Boneiro y Corsou a crece 
den un 273,91%, segun Ca- 
mara di Comercio y Turismo 
di La Vela di Coro. 


Nan ta sigura cu na mei 2023 
a sali 115 ton di productonan 
Venezolano, mientras cu na 
mei di 2024 e cifra a subi te 
315 ton. 


E total di exportacion regis- 
tra den ultimo 12 luna ta di 
3.575 ton, e destino princi- 
pal ta Corsou cu 3.330 ton 
(93.14%), despues Aruba cu 
245 ton (6.86) unda e mer- 
cancia ta inclui frutanan, ber- 
dura, mata, carbon vegetal, 
pisca, materialnan di con- 
struccion, entre otro. 


Aunke nan ta celebra e re- 
activacion di operacionnan 
comercial cu e islanan, e 
presidente di Camara di Co- 
mercio di La Vela di Coro, 
Juan Gotopo a bisa cu ta lam- 
entabel cu e crecemento di 
e intercambio “no a haci un 
impacto economico na mu- 
nicipio Colina, pasobra e au- 
mento di consumo di bienes 
y servicio na nivel local no ta 
wordo refleha.” 


“Mayoria 
di 
productonan 
cu ta exporta no ta produci 
akinan, ta bin for di otro es- 
tadonan manera Carabobo, 


Yacacuy, Aragua, Lara y Los 
Andes Venezolano. E yamada 
ta pa uni esfuersonan entre 
sector publico y priva di e 
region pa crea programanan 
di incentivo y asina motiva e 
productor local di Falcon pa 
probecha e oportunidad aki,” 
Gotopo a bisa. 


Bon Dia Aruba a puntra Go- 
topo riba e diferencia en- 


tre envio di productonan di 
Corsou pa Aruba e cual ta 
hopi mas, el a contesta cu “E 
barconan pa Corsou y Aruba 
ta sali for di La Vela di Coro, 
historicamente e comercio di 
La Vela di Coro semper tabata 
cu Corsou, esun di Aruba ta 
sali for di e waf di Guaranao, 
Las Piedras, debi na e cer- 
cania. Pero exportadonan ta 
preferi di haci envio for di 
La Vela pa Aruba pero no ta 
hopi, sinembargo, ta bin au- 
mentando poco a poco. E 
comercio cu Bonaire ta sali 
for di Tucacas y Corsou, pero 
esaki ta nos cifranan como 
Camara di Comercio di La 
Vela di Coro cu no ta inclui 
Guaranao ni Tucacas.” 


Dia 6 di juni 2023, un carga- 
mento di aproximadamente 
85 ton di frutanan, berduran- 
an y otro productonan a yega 
na waf di Barcadera for di 
Venezuela den e barconan El 


Maracucho y La Gaviota na 
unda e capitannan y su tripu- 
lantenan a bay bin Aruba un 
biaha pa siman, manera nan a 
informa. 


Entre e productonan cu nan a 
cuminsa trece tabatin tomati, 
awacati, promenton, keshi 
blanco, maizena, chuculati, 
banana, entre otro. 


E tempo ey un di capitannan 
di e barco a solicita na Gobi- 
erno di Aruba pa considera 
e opcion pa nan mes lo por 
a bende nan mesun produc- 
tonan directamente na con- 
sumidor, algo cu te ainda no 
a tuma luga. 


Pa esaki, Prome minister 
Evelyn Wever-Croes den un 
conferencia e tempo ey a se- 
ñala cu Aruba ta depende 
hopi di e comerciantenan, 
nan a tuma e decision di im- 
portado cumpra e mercancia 


na e barconan pa motibo cu 
ta existi e rekisito di visa y pa 
personanan di e barconan aki 
bin y drenta na e waf di Playa 
nan tur mester di visa y esey 
na Venezuela no tabata con- 
sidera como algo factibel na e 
momentonan ey. 


“Nos mester yega na un areg- 
lo cu nan no tin mester di visa 
y esaki ta e unico areglo, bo ta 
yega na waf, bo ta keda na e 
parti sigura di e waf y e agen- 
cia ta esun cu ta cumpr’e,” 
prome minister a sigura na 
juni 2023. 


E acuerdonan aki pa bar- 
conan por cuminsa bin na 
Aruba aña pasa no tabata algo 
nobo manera prome minister 
a sigura, tabata acuerdonan 
cu a aplica caba na 2018 ora 
presidente 
di 
Venezuela 
Nicolas Maduro a dicidi di 
cera e fronteranan unilater- 
almente y na mei di e mesun 
aña ey, ambos pais a yega na e 
convenio aki cu e personanan 
envolvi di estado Falcon ken 
a bin Aruba y a sinta cu go- 
bierno pa tene un reunion y 
cuminsa aplica e acuerdonan 
aki. 


Camara di Comercio di 
Aruba a solicita apertura 
di frontera cu Venezuela 
Igualmente e medio Croni- 
cas del Caribe na juni ultimo 
a publica un entrevista cu e 
presidente di e institucion 
aki Diederik Kemmerling, 
ken a menciona cu e medida 
di reapertura total di fron- 
tera cu Venezuela ta busca un 
ampliacion di intercambio 
comercial entre ambos pais, 
“Na Aruba nos ta importa 
hopi producto for di Merca 
y Hulanda cu prijsnan halto, 
ta importante tin conexion cu 
Venezuela pa importa berdu- 
ranan y frutanan cu prijsnan 
mas economico. Na e mo- 
mentonan aki a nos no ta im- 
porta ni exporta hopi for y pa 
Venezuela,” el a sigura. 


Ademas, el a sigura cu nan a 
realisa misionnan comercial 
y a mantene reunionnan cu 
Gobierno di Venezuela pa 
busca e apertura di frontera, 
aunke te ainda no ta posibel 
debi na limitacionnan logis- 
tico na aeropuerto. 


Tambe Kemmerling a afirma 
cu economia Venezolano a 
mustra señalnan di mehora- 
cion, loke ta reforsa e posi- 
cion di Camara di Comercio 
pa duna importancia di man- 
tene un relacion cercano cu e 
pais bisiña. 


LOCAL 

Ciudadano disgusta ta critica falta di respet di parti di bishitantenan di 
Kapel di Alto Vista 


Ariba rednan social e pub- 
licacion di un ciudadano 
local riba un pagina dedi- 
ca specificamente pa tur- 
istanan a ricibi basta re- 
accion. Ta trata di un ciu- 
dadano preocupa y alabes 
disgusta pa e falta di respet 
cu ta tuma luga na Kapel di 
Alto Vista di parti di algun 
turista, como tambe local- 
nan. 


“E post aki ta specialmente pa 
tur mi kerido amigonan local 
Y no-local y bishitantenan... 
Permiti mi haci un pregunta 
simpel: Tin algun lugar sa- 
grado na bo pais cu ta permiti 
cu ken cu ta bay drenta cu un 
boter di cerbes den nan man 
y/of mita habri? Mi ta sinti 
hopi sorry pa bisa esaki pero 
un hende mester bisa: Esaki 
ta un falta di respet tremen- 
do!,” e ciudadano indica den 
e texto cu tabata compaña pa 
dos potret: uno di un persona 
den kapel sin t-shirt y otro den 
kapel cu cerbes den man. 


“Y bo sa kico mas? Cu algun 
hende no tin ni un tiki di ber- 
guensa y e actitud cu nan ta 
duna bo ora bo pidi nan pa 


laga e lugar pasobra esaki NO 
ta aceptabel na Aruba! De- 
finitivamente no ta parti di 
nos cultura! Por fabor, tin un 
tiki di decencia y respet, e ta e 
minimo cu nos por pidi. Ma- 
sha danki,” el a termina. 


Kapel di Alto Vista ta un luga 
di adoracion cu tin un gran ba- 
lor historico y cultural. E kapel 
ta un testament di e herencia 
catolico di Aruba y awendia e 
ta para como un monumento 
stima y alabes un destinacion 
popular pa turistanan cu ta 
busca trankilidad y consuelo 
spiritual. 


Pa e ciudadanonan di Aruba 


Kapel di Alto Vista tin un 
significado religioso y cul- 
tural profundo. E ta un luga 
caminda localnan ta bay pa 
celebra eventonan religioso y 
tur diamars 5:30 di atardi tin 
servicio di misa. 


Como cualkier otro misa, ta 
spera cu hendenan ta tene 
nan mes na reglanan di sen- 
tido comun cu ta demostra 
respet pa un cas spiritual y 
religioso, manera por ehem- 
pel bisti decentemente, no 
drenta cu bebida alcoholico 
y no humamento den kapel, 
entre otro. Pero esaki, manera 
e ciudadano a demostra riba 
Facebook, no semper ta e caso. 


E publicacion a ricibi basta re- 
accion, di parti di tanto turista 
como local. Den su mayoria 
hopi ta di acuerdo cu e punto 
di bista cu e ciudadano preo- 
cupa y disgusta. Ta señala cu 
e ta berdaderamente un falta 
di respet pa drenta cualkier 
kapel, cualkier luga religioso 
di e forma aki, sin importa si 
bo ta turista disfrutando di bo 
vakantie of no. 


Di otro banda tin usuarionan 
cu a señala cu en berdad e ta 
un luga religioso cu mester re- 
speta, pero net pafo di e cura di 
e kapel mes tin establecimento 
cu ta bende bebidanan alco- 
holico y ademas tin tournan 


cu ta pasa na e kapel despues 
di haci recorido na otro par- 
tinan di Aruba, manera con- 
chi y lama. Turistanan ta baha 
den bikini, zwempak of shorts 
pasobra esey ta loke nan a sali 
cune bisti, teniendo na cuenta 
e stopnan cu nan ta haci, e ac- 
tividad riba su mes y sin lubida 
e clima di Aruba. 


Por ultimo usuarionan ta 
lamenta cu esaki ta e tristo 
realidad y cu desafortunada- 
mente e kapel ta ser considera 
mas un atraccion turistico, cu 
un santuario religioso y spiri- 
tual cu hendenan cu ta bishita 
e luga mester dun’e e respet cu 
e merece. 


Mañan ta ultimo dia di straatcollectie di FCVR 


Manera 
ta 
custumber 
Fundacion Contra Violen- 
cia Relacional (FCVR) ta 
organisa nan colecta riba 
caya pa recauda fondo pa 
asina cubri e gastonan di 
operacion di nan shelter 
di hende muhe, mucha, 
victima y sobreviviente di 
violencia domestico. Ma- 
ñan diasabra 6 di juli ta 
ultimo dia di e colecta aki 
unda pueblo di Aruba tin 
oportunidad pa contribui 
y yuda e fundacion. 


FCVR ta un fundacion cu ta 
existi pa mas di 25 aña. Hopi 
conoce e fundacion mas bien 
bou di e nomber di Funda- 
cion pa Hende Muhe den 
Dificultad, pero algun aña 
pasa e nomber a cambia pa 
Fundacion Contra Violencia 
Relacional (FCVR). 


E motibo pakico a cambia 
e nomber di e fundacion ta 
pasobra ora cu un persona 
scucha hende muhe den 
dificultad hopi biaha nan ta 
pensa cu e fundacion ta yuda 
solamente hende muhe, pero 
e fundacion kier a inclui e ser 
masculino tambe den e or- 
ganisacion. 


FCVR ta organisa algun biaha 
pa aña nan straatcollectie, col- 
ecta riba caya, pa asina purba 
recauda mas hopi fondo cu 
ta posibel pa por cubri e gas- 
tonan di operacionnan diario 
di e fundacion y esaki ta im- 
plica cubrimento di gastonan 
di awa, gasolin, coriente, 
cuminda y tur otro cos cu ta 
encera operacionnan diario. 
E fundacion mes ta responsa- 


bel pa tur gasto cu tin di haber 
cu nan clientenan y esaki ta 
inclui cuminda, paña, gaso- 
lin entre otro cu ta cay den e 
servicio cu nan ta ofrece spe- 
cialmente pa nan clientenan 
di ayudo residencial. 


Algun aña atras e fundacion a 
habri mas camber pa e ayudo 
aki y esaki naturalmente a 
trece mas gasto pa e funda- 


cion. A pesar cu e fundacion 
ta ricibi subsidio for di gobi- 
erno recaudacionnan di fon- 
do ta necesario pa por caba di 
cubri tur gasto. 


E fundacion ta depende di 
e generosidad di pueblo di 
Aruba cu por duna nan dona- 
cion sea di forma financiero 
of material tambe. Algun di 
e localidadnan clave camin- 


da ta bay tin boluntarionan 
di FCVR colectando mañan 
diasabra ta entre otro brug 
di Renaissance, dilanti di 
Imelda Kleuterschool y algun 
otro rotonde rond di e isla. 


Potretnan: pagina di Face- 
book di Fundacion Contra 
Violencia Relacional. 

Sigur cu nunca ta... 
Haya un categoria 4 o 5...? 


Con bon nos ta prepara pa un horcan of 
otro desastre natural? Un pregunta vali- 
do na e momento aki, unda nos por mira 
den nos region kico entrada tempran 
den temporada di un horcan di categoria 
4/5, un categoria pisa cu normalmente 
ta presenta mas leu den e temporada, ta 
haci. Esey por sirbi como un ‘wake-up 
call’ pa henter e region, incluyendo nos 
mes. 


Claro cu nos sa cu nos tin mas di un siglo sin 
haya un golpi directo di horcan, pero no tin 
ningun garantia cu esey ta keda asina. Pakico 
nos mester ta mas preocupa pa e peligro aki, 
mas cu nunca? Pasobra tin un tendencia di 
fenomeno natural cu cada vez ta birando mas 
violento y menos facil pa pronostica. Esey ta- 
bata e caso tambe di e tormenta tropical Beryl 
cu actualmente ta trastorna nos region. Den 
cuestion di un par di dia e tormenta a bira 
horcan fuerte, di un categoria severo. 


E splicacion cu cientificonan tin pa e inicio 
asina fuerte di e temporada di horcan ta cu e 
awa di lama cerca y den Caribe ta mas cayente 
caba cu normalmente na juni/juli. E punto 
mas abao den temperatura ta na februari y 
maart, di 27.1 C, y na september ta culmina 
na 29.4 C. Actualmente e awa den Caribe ta 
yega caba na e nivel di september. 


Kico tur esaki ta bisa nos? Cu nos por keda 
discuti, si di berdad cambio climatico ta existi, 
y si e ta existi, si e ta un fenomeno natural 
manera tanto biaha caba den hisoria di mun- 
do, o cu e ta algo causa pa actividad dañino 
di ser humano, pero ta sigur cu e efectonan 
di entre otro cambio den temperatura di awa 
di lama tin efecto grandi, den diferente sen- 
tido. Un di nan ta e surgimento di tormenta 
tropical mas violento. Otro ta e cambio den 
e habitat di hopi bida marino, tanto animal 
como vegetal. E ultimo aki ta un problema 
grandi, cu poco perspectiva cu intervencion 
humano lo bay yuda remedia. Pero prepara- 
cion pa horcan si ta un asunto pa cual nos por 
ta prepara. 


E ora e pregunta ta: kico nos mester y kico nos 
ta haci pa prepara? Atencion awor aki mester 
bay na e problema di horcan; con bon nos ta 
prepara y kico nos mester spera? Mundial- 
mente nos ta mirando un tendencia di cambio 
di clima unda e extremonan, di por ehemplo 
friu y calor, tambe di yobida y secura extremo, 
ta sucede cu mayor frecuencia, y ta bira me- 
nos equilibra y mas dificil pa pronostica. Nos 


tambe mester ta prepara pa fenomeno cu nos 
no a mira te awor, y cu por ta mas violento 
tambe. Den e caso concreto di un horcan cu 
ta dal nos isla directamente, nos lo tin prob- 
lema grandi pasobra por ehemplo nos estilo 
di construccion no ta tuma na cuenta e po- 
sibilidad di e tipo di fenomeno natural aki. 
Durante mas di cien aña di no preocupa pa e 
tipo di desastre natural aki, a permiti importa 
otro modelo di dak cu den caso di un horcan 
di categoria 4 o 5 lo laga probablemente un 
porcentahe grandi di cas sin dak. E muray- 
anan lo keda para, e construccion cu ringbalk, 
te awe requeri, lo garantiza cu e cas no ta keda 
destrui totalmente. Sin embargo, sin protec- 
cion di dak tur habitante di un vivienda asina 
por conta cu nan ta perde tur nan pertenencia, 
pasobra ora dak bay, plafond tambe ta bay. Nos 
no tin e reglanan di construccion cu varios 
isla tin, unda e plafond di construccion nobo 
mester ta di beton, pa bon motibo. Ademas 
esnan cu cas cu riesgo lo mester busca refugio 
na un lugar sigur, y si nan ta anticipa cu nan 
dak o cas no ta bay wanta e golpi di horcan, 
nan mester evacua promer cu e horcan yega. 
Nos ta prepara pa esaki? Sinceramente, nos 
no ta mira e lugarnan unda diezmiles di per- 
sona mester por busca refugio... Y si nos ta 
kere cu e asunto no lo bira asina grave, mihor 
pensa un biaha mas. Por ehemplo, nos ta con- 
sciente di e cantidad di edificio y vivienda cu 
ta localiza den e partinan mas vulnerable cerca 
di costa, cu hasta den e caso di solamente awa- 
cero ya caba ta den peligro directo di inunda- 
cion? Corda anto con ta haci si nan no tin cas 
mes mas... 


Di tur manera anto, ta obvio cu aki tin un 
tarea grandi pa gobernacion, cu e agravante cu 
loke mester planea y ehecuta pa ta bon prepara 
ta bay hopi mas leu cu loke te awor a sucede 
riba e tereno aki. Si nos tuma nota di loke ta 
e recomendacionnan cu nos ta haya tur aña 
di nos autoridadnan como preparacion pa e 
temporada, esey ta meramente preparacion pa 
elimina o limita peligro den y rond di bo cas. 
Esey ta bon, pero hustamente awor nos mes- 
ter bay prepara pa mas cu esey. Un ciudadano 
mester puntra su mes, y haya ayudo den esaki, 
si su propiedad ta capaz di wanta e golpi di 
un categoria 4 o 5. Y si e contesta ta negativo, 
con ta bay haci algo? Tin un analisis haci caba 
di loke nos tin na vivienda y con nan estado 
ta? Si e resultado ta negativo y mester pensa 
riba un capacidad grandi di refugio, hopi mas 
cu nos tin awor, nos mester bay inverti den 
esaki? O nos ta sigui kere cu nada no ta pasa, 
cu nos ta un isla bendiciona pa semper? 


LOCAL 
A6 

Atleta a hoga na Boca 
Catalina 


Ayera den oranan di main- 
ta, polis a keda manda cu 
urgencia na Boca Cata- 
lina pa un persona cu no 
ta duna señal di bida. 


Na yegada di autoridadnan, 
paramedico di ambulance a 
descubri cu e victima ta Lo- 
drico Briesen, un atleta di 59 
aña di edad. Personal di am- 
bulance a duna prome aux- 
ilio, pero lamentablemente 
esaki no a duna resultado. E 
circunstancianan di su morto 
a genera duda mirando su 
condicion fisico como atleta. 
A considera e opcion cu Bri- 
esen a bira malo den awa, cu 
consecuencia cu el a hoga. 


Testigo cu a observa e suce- 
dido a indica cu tabata mustra 
cu Briesen a haya problema 


den awa, pa loke un otro 
persona a sak’e for di lama y 
a hala atencion di autoridad- 
nan pidiendo ayudo. 


Informacion cu a circula den 
medionan local ta indica cu 
Briesen tabata custuma di 
landa den e area, y cu regu- 
larmente 
tabata 
competi 
den eventonan di triathlon 
y tambe tabata un entrena- 
dor. A bisa cu recientemente 
el a keha di un dolor na su 
pecho, pa loke a acudi na 
dokter, pero a dun’e cita te na 
proximo siman. Sinembargo, 
autoridadnan no a confirma 
cu esaki tabatin un rol den su 
fayecimento. 


Condolencia na famia y ser- 
nan keri di Lodrico Briesen. 


Un homber ta fayece despues di problema 


Diaranson pa 7:50 di ano- 
chi central di polis ta 
wordo notifica di un brin- 
gamento cu lo ta bayendo 
for di man na un cas na 
Pindastraat. 


Central ta despacha diferente 
unidadnan di polis na e sitio 
di e subsidio. Na yegada di 
e prome patruya ta bin en- 
contra cu un hende homber 
cu un herida na cabez y no 
tabata reaccionando. Ta pidi 
pa ambulance cu maximo ur- 
gencia. Na e sitio e personal 
di ambulance ta trata e victi- 
ma pero lamentablemente no 
por a haci nada p’e victima. 


E victima un hende homber 


Esdras Daniel Tejada naci dia 
07-01-1989 (35 aña) na Re- 
publica Dominicana. 


A haci dos detencion na e 
sitio. E prome detencion ta 
relaciona cu e caso y e di dos 
detencion ta pa stroba trabao 
di polis. 


Na e sitio a presenta depar- 
tamento di recherche, polis 


tecnico como departamento 
di slachtofferhulp. 


Cuerpo Policial ta haci un 
apelacion na es cu a wak algo 
of sa algo pa yama e tiplijn di 
polis cu ta 11141. Bo ta keda 
anonimo. 


Cuerpo Policial ta manda pa- 
labra di condolencia na famia 
di e fayecido. 


Pa motibo di retraso den implementacion 
di sistema di pago no por cuminsa cobra 
sustainability fee na turista ainda 


Manera Bon Dia Aruba 
a publica algun dia atras, 
dialuna 1 di juli mester 
a drenta na vigor oficial- 
mente e cobransa di sus- 
tainability fee di 20 dollar 
na turista. E sustainability 
fee aki e turistanan mester 
paga prome cu nan drenta 
Aruba a traves di nan apli- 
cacion di ED-Card, pero 
e cobransa no a drenta na 
vigor ainda. 


Mirando cu turistanan tabata 
indica ariba rednan social cu 
nan a yena e formulario pa 
nan ED-Card pa por drenta 
Aruba y a ricibi esaki sin cu 
nan mester a realisa ningun 
pago, Bon Dia Aruba a tuma 
contacto cu e instancia con- 
cerni pa puntra kico ta e mot- 
ibo cu ainda no a implementa 
e sistema di cobransa di sus- 
tainability fee. 


Tres dia atras Bon Dia Aruba 
a tuma contacto cu Utilities 
Aruba NV, cu ta encarga cu 
customer service pa loke ta e 
topico aki, pa puntra kico ta 
e motibo cu ainda no a cum- 


insa cobra e 
turistanan e sustainability, 
aunke e ley a drenta na vigor. 


Siguiente dia, dos dia atras, 
representante 
di 
Utilities 
Aruba NV a contesta pre- 
guntanan di Bon Dia Aruba 
y a indica cu en berdad no a 
implementa e sistema di co- 
bransa di e sustainability fee 
ainda. 


“Tin un delay den e imple- 
mentacion di e proceso di 
pago. Pa awor tur non-resi- 
dent tin cu yena e ED Card 
normal y unabes cu e pro- 
ceso di pago ta implementa e 
lo bira visibel den e app,” el 
splica. 


Na mesun momento el a en- 
fatisa cu ta hopi importante 
si pa tur non-resident usa e 
website oficial pa yena nan 
ED Card, cual ta edcardaru- 
ba.aw. 


E sustainability fee aki ta algo 
cu gobierno a implementa 
como parti di e solucion pa 
yuda repara 


y mantene e planta di RWZI. 
E cobransa aki mester a dren- 
ta na vigor hunto cu e ley di 
privatisacion di RWZI. 


E implementacion di e susta- 
naibality fee a ricibi diferente 
critica cuestionando pakico 
ta e turistanan ta esunnan cu 
tin cu paga pa por drecha e 
situacion di RWZI y no e ho- 
telnan mes. 


Durante un conferencia di 
prensa na comienso di luna 
di juni, prome minister Ev- 
elyn Wever-Croes a splica 
cu nan haciele di e forma 
aki pasobra nan a papia cu e 
hotelnan tocante esaki, pero 
hotelnan mes no tabata kier. 


Inicialmente e ley cu a wordo 
entrega na parlamento taba- 
tin otro financiamento y e 
financiamento ey tabata pa 
aumenta e environmental 
levy, e belasting cu turistanan 
ta paga na 
hotel pa medio ambiente. 


Pero esey, el a indica, no a 
conta cu sosten y mirando 
e urgencia y aceptacion mas 
grandi, 
specialmente 
den 
e sector turistico a tuma e 
decision pa introduci e co- 
bransa di 20 dollar a traves di 
e ED-Card. 

A firma MOU entre LUMC y Aruba 


Na hospital academico di 
Leiden LUMC a tuma lugar 
awe 4 di Juli, firmamento 
di un Memorandum of 
Understanding 
entre 
LUMC, 
Pais 
Aruba 
y 
dr. 
Horacio 
Oduber 
Hospital. 
Pa 
LUMC 
a 
firma 
presidente 
di 
Hunta 
di 
Conseho 
di 
Administracion 
prof. 
dr. Douwe Biesma, pa 
dr. 
Horacio 
Oduber 
Hospital (HOH) a firma 
Jacco Vroegop, director 
di 
HOH 
y 
Minister 
Plenipotenciario di Aruba 
mr. Ady Thijsen a firma 
den nomber di Minister 
di Salubridad y Turismo 
Dangui Oduber. 


Tambe presente tabata Chaira 
Straathof, 
neurologo 
na 
LUMC, Jan Verschuuren, 
hefe 
di 
neurologia 
na 
LUMC. Judelka Briceño, 
advisor di Minister Oduber, 
mr. Shandra John hurista 
di Gabinete di Aruba y 


Nuris Dabian, coordinador 
Bienestar General y Cultura 
na Gabinete di Aruba. 


Prome 
cu 
e 
acto 
di 
firmamento di e MOU, prof. 
dr. Peter Paul van Benthem, 
hefe di KNO na LUMC a 
duna un splicacion con a 
proceso a yega asina leu. E 
trayecto a cuminsa tres aña 
pasa na momento cu un 
dokter hoben di Aruba a duna 
di conoce cu e ta desea pa 
sigui su specialisacion como 
dokter di KNO y despues 
regresa Aruba. A dicidi pa 
mira unda por traha hunto pa 
asina dokternan Arubianonan 
por specialisa nan mes y 


bay bek Aruba y asina yuda 
den e falta di capacidad di 
specialistanan na Aruba. Prof. 
Van Benthem a bisa cu nan a 
haya hopi sosten di e Hunta di 
Conseho di Administracion 
den esaki 


Consehero 
di 
Minister 
Oduber, 
Arlene 
Ellis- 
Schippers a duna un splicacion 
cortico di e situacion den 
cuido na Aruba. Aruba ta 
trahando riba un manpower 
plan pa asina determina como 
Pais kico bo mester. Den e 
cooperacion cu LUMC ta 
hinca un proyecto di studio 
riba e tereno di specialisacion 
pa KNO, neurocirugia y 


ciruhano di cacumbein. 
Director di Horacio Oduber 
Hospital Jacco Vroegop a 
duna un splicacion riba e 
situacion actual di e hospital, 
e retonan y tipo di cuido cu 
HOH ta brinda hunto cu 
IMSAN. Sr. Vroegop tambe 
a accentua e necesidad di 
cooperacion y cu e MOU aki 
ta e prome paso pa yega na 
logronan grandi pa HOH y 
Aruba. 


Minister 
Plenipotenciario 
Ady Thijsen a bisa di ta 
contento 
cu 
awe 
Aruba 
ta firma un MOU asina 
importante cu LUMC. Esaki 
ta mustra e necesidad di 
cooperacion entre enseñansa 
y cuido. ‘Aruba ta pasando 
den un fase unda e proceso 
di “vergrijzing” ta pone cu 
aki un par di aña, Aruba 
mester di hopi trahador. 
Nos ta prefera pa sondea 
maneranan pa nos mesun 
hendenan regresa Aruba. E 
MOU aki ta un señal positivo 


y duna inicio na formanan di 
cooperacion cu ta cuadra cu e 
vision y maneho di Gabinete 
di Minister Plenipotenciario,’ 
tabata palabranan di Minister 
Thijsen. 


E MOU entre LUMC y Aruba 
tin como meta pa registra 
e intencionnan unda tur e 
partidonan envolvi, coopera 
pa realisa un expansion di 
e posibilidadnan pa estudio 
pa 
specialisacion 
medico, 
como tambe conocemento 
y intercambio di personal 
entre 
profesionalnan 
di 
HOH y LUMC. Cu e 
MOU aki ta purba segun e 
compromisonan haci crea 
posibilidad pa Arubianonan 
cu 
ta 
coresponde 
na 
e 
criterianan di seleccion di 
LUMC por haya un lugar 
di estudio pa specialisacion 
banda di e cantidad cu 
LUMC ya caba tin. 


E potretnan ta cortesia di 
Arubahuis. 


Corte mas halto na Hapon ta ordena gobierno pa compensa hende cu 
descapacidad cu a ser sterilisa sin nan kier 


(AP)—Den un decision 
historico, e Corte Su- 
premo Hapones a ordena 
e gobierno diaranson pa 
paga un compensacion 
adecua pa aproximada- 
mente un decena di vic- 
tima cu a ser forsa pa ster- 
ilisa bao un ley cu awo ta 
defunciona, yama Eugen- 
ics Proteccion Law den 
Ingles, cu a ser diseña pa 
elimina descendiente di 
hende cu descapacidad. 


A calcula cu 25,000 hende 
a ser sterilisa entre añanan 
1950 y 1970 sin permiso pa 
“preveni e nacemento di de- 
scendientenan di mal cali- 
dad” bao di e ley, describi pa e 
abogadonan di e demandan- 
tenan como “e violacion di 
derecho humano mas grandi 
den e era despues di guera” 
na Hapon. 


E corte a bisa cu e ley di eu- 
genesia di 1948 tabata incon- 
stitucional y a rechasa e de- 
claracion di e gobierno cu e 
statuut di limitacion di 20 aña 
mester preveni cu nan mester 
paga restitucion. E decision 
di diaranson a envolvi 11 di 
e 39 demandante cu a bringa 
den cinco corte mas abao den 
henter Hapon pa tin nan caso 
proceso pa e corte mas halto 
di e pais. Casonan envolvien- 
do e otro litigantenan ainda ta 


pendiente. 


Hues Saburo Tokura a dicidi 
cu e operacionnan di ster- 
ilisacion a ser conduci “sin 
motibonan racional” y den 
clara discriminacion contra 
e demandantenan pa via di 
nan descapacidad, segun e 
documentonan di corte pu- 
blica pa nan abogadonan. E 
corte tambe a bisa cu e pro- 
cedura a viola nan dignidad 
severamente, agregando cu 
e continuo discriminacion y 
violacion severo di derecho 
humano pa 48 aña tabata un 
asunto hopi serio. 


Na 2019, como respuesta 
pa varios huicionan di cor- 
tenan mas abao dunando 
gobierno e responsabilidad, 
e gobierno a ofrece un solo 
compensacion di 3.2 miyon 
yen (19,800 dollar) pa cada 
demandante. Sinembargo, e 
Corte Supremo a declara di- 
aranson cu e compensacion 
no tabata suficiente. 


Aproximadamente 
10,000 
pashent di lepra tabata entre 
esnan cu a ser sterilisa mien- 
tras nan tabata cera den in- 
stitucionnan isola. Na 1996, 
e ley di prevencion di lepra 
a ser aboli, permitiendo nan 
pa ser parti di sociedad. E go- 
bierno Hapones a ofrece nan 
compensacion y un disculpa 


pa su politica obligatorio di 
isolacion. 


Ademas di e sterilisacionnan 


forsa e tempo ey, mas cu 
8,000 otro a ser sterilisa cu 
permiso 
aunke 
probable- 
mente bao presion, mientras 


cu casi 60,000 hende muhe a 
haya abortus pa via di male- 
sanan hereditario. 

(CuraçaoChronicle) 
- 
Emsley Tromp, e ex pres- 
ident-director di Banco 
Central di Corsou y Sint 
Maarten ademas di Rene 
Laurents, 
ex 
director 
diputado, a ser declara 
culpabel di falsificacion 
di documento. Tur otro 
acusacion den nan contra 
a ser retira, incluyendo so- 
borno ofocial y labamento 
di placa. 


E caso aki ta trata sospechan- 
an relaciona cu e compania di 
paña Curaçao Fashion Group 
(CFG). Laurents a funda e 
compania aki den 2009 bao 
peticion di Tromp pa Tromp 
su pareha den e tempo aki 
Y.M. de C. 


E documento di e caso aki ta 
inclui un acuerdo di presta- 
mo di dia 20 di mei 2009, de- 


claracion cu Tromp a fia mas 
cu 400,000 dollar for di CFG. 
E cantidad aki a keda deposita 
directamente den Tromp su 
cuenta di pension, pero no ta- 
batin evidencia cu a gasta es- 
aki den trabao di preparacion 
pa CFG. Corte a conclui cu 
e acuerdo di prestamo tabata 
falso, sinembargo e transac- 
cion no por ser legalmente 
clasifica como labamento di 
placa, cual a resulta den e re- 
tiro di e acusacion aki. 


Mas sospecha di corupcion 
y labamento di placa ta basa 
riba un transaccion di casi 
1.5 miyon dollar den septem- 
ber di 2015 for di compania 
Venezolano Enpiso na CFG. 
E Ministerio Publico (OM) 
a considera esaki como un 
pago na Tromp, relaciona cu 
negociacionnan entre Banco 
Central y Banco Activo to- 


cante e adkisicion posibel di 
Girobank. 


Sinembargo, Corte a haya cu 
no tin suficiente evidencia le- 
gal y convincente cu ta cate- 
gorisa e transaccion aki como 
un soborno. Tampoco tabatin 
rol concreto di Tromp den e 


transaccion. Como conse- 
cuencia di esaki, e sospecha 
di labamento di placa tambe a 
keda reitra. Laurents a ser de- 
clara culpabel di falsificacion 
di documento. 
Ambos tabatin posicion halto 
na Banco Central y ta spera di 
nan un integridad impecabel. 


Nan accion a traiciona e con- 
fiansa publico den gobierno. 
E cobertura extenso den 
media y investigacion crimi- 
nal tabatin un peso pisa riba 
Tromp, ken su nomber a ser 
susha y marca pa corucion. 
Corte a sentencia Tromp na 
un termino di 6 luna den pri- 
zon suspendi cu un periodo 
condicional di 2 aña. Lau- 
rents a ricibi un termino di 8 
luna den prizon suspendi cu 
e mesun periodo condicional. 


Mirando cu a retira mayoria 
di e acusacionnan den nan 
contra, Corte a dicidi contra 
impone un prohibicion di tin 
posicion den institucionnan 
financiero. 


Ambos Emsley Tromp y Rene 
Laurents, ademas di Ministe- 
rio Publico (OM) tin 14 dia 
pa entrega un apelacion. 


Ex President di Banco Central Emsley Tromp condena 


(CuraçaoChronicle) 
- 
Servicio Meteorologico di 
Corsou a ahusta e adver- 
tencia pa lama for di codi- 
go oraño na codigo geel 
cuminsando 
diaranson 
atardi. E advertencia aki 
a aplica specificamente na 
partinan panort y west di 
e isla. 


Apesar di e ahuste na e ad- 


vertencia pa tempo, e servicio 
tambe a conseha cautela pa 
hendenan cu ta na lama. Nan 
ta adverti cu por tin lama bru- 
to na e costa. Segun e servicio 
meteorologico, olanan di surf 
por causa daño na botonan 
chikito y areanan na e costa 
por experiencia inundacion, 
potencialmente afectando fa- 
cilidadnan na lama. 


E servicio di tempo tambe 
a urgi operadornan di bar- 
conan chikito pa tin cautela 
y doñonan di e propiedadnan 
na costa a ser conseha pa pro- 
teha nan facilidad unda esaki 
ta posibel. 


Landamento ta permiti pero 
si ta recomenda cautela, cu 
sugestion di evita bay de- 
masiado leu for di e rand. 


Servicio meteorologico di Corsou a 
actualisa aviso pa lama na codigo geel 


(CuraçaoChronicle) 
- 
Juan Gotopo, Vice Presi- 
dente di Camara di Com- 
ercio y Turismo La Vela, 
Venezuela, a provee un 
bista detaya tocante e 
relacionnan di comercio 
entre La Vela y Aruba cu 
Corsou. 


Den e prome aña, a logra 
nivelnan significante cu a ser 
observa den september y oc- 
tober for di e waf artesanal La 
Vela, cu exportacion yegando 
te hasta 590 pa 555 ton, re- 
spectivamente. Sinembargo, 
den januari di 2024 a mira un 
disminucion considerabel, cu 
exportacion cayendo na sola- 
mente 90 ton, primeramente 
consistiendo di fruta y ber- 
dura. 


“Den mei di 2023, actividad- 
nan a bolbe sigui despues 
di e reapertura di e frontera 
maritimo cu un exportacion 


inicial di 115 ton. E cifra aki a 
dolba te na 310 ton den juni, 
y a cay un poco na 275 ton 
den juli, recuperando back na 
340 ton den augustus,” Go- 
topo a splica. El a confirma 
cu september tabatin e nivel 
mas halto di e ultimo 12 luna. 


“Despues di e nivel aki, taba- 
tin un disminucion den octo- 
ber na 555 ton, sigui pa mas 
disminucion di 285 ton den 
november, 135 ton den de- 
cember y cabando den e nivel 
di 90 ton den januari 2024,” 
el a agrega. 


Apesar di esaki, Gotopo a se- 
gura cu e exportadornan ta 
permanece comprometi na 
e actividad economico bi- 
nacional, cu e mercado di e 
islanan cuminsando su recu- 
peracion. “Den februari, ex- 
portacion a bira dobel cu 18o 
ton, y a aumenta un poco na 
210 ton den maart, cayendo 


na 175 ton den april y recu- 
perando back den mei cu 315 
ton.” El a nota cu juni a mira 
un exportacion di 470 ton, 
indicando cu tin un moda 
positivo anticipa pa e lunanan 
binidero. 


Gotopo a enfatisa un au- 
mento di 49.20% den expor- 
tacion den juni compara cu 


aña pasa, cu 315 ton den 2023 
aumentando na 470 ton den 
2024. 


Segun e Camara su estadis- 
tica, un total di 4,045 ton di 
producto a ser exporta du- 
rante e aña, incluyendo fruta, 
berdura, mata, fertilisador, 
pochi, carbon, material di 
construccion y mas. 


“Di e 4,045 ton, 92.21% taba- 
tin destino pa Corsou, cual ta 
3,730 ton y 7.78% tabata des- 
tina pa Aruba, cu un total di 
315 ton,” Gotopo a informa. 
Tambe el a señala cu den e 
prome mita di 2024, 1,435 
ton a ser exprota, cu 1,260 
ton bayendo Corsou y 175 
ton bayendo pa Aruba. 


Relacionnan comercial entre La Vela y islanan den Caribe Hulandes ta 
mira fluctuacion 

Mas cu mita di e trahadonan di municipio di Amsterdam a experiencia 
discriminacion y bullying na trabao 


(nltimes.nl) – Mas cu mita 
di e trahadonan di e mu- 
nicipio di Amsterdam a 
experimenta discrimina- 
cion, 
bullying, 
humili- 
acion, of otro tipo di com- 
portacion no apropia na 
trabao. Managernan ta 
regularmente e culpabel- 
nan, segun Telegraaf ta re- 
porta di un investigacion 
di Instituto Verwey-Jonk- 
er cu ainda no ta publica. 


E agencia di investigacion a 
haci encuesta cu casi shete 
mil empleado di e municipio 
y ta considera e resultado 
representativo pa henter e 
forsa laboral di e municipio 
di Amsterdam. 55% di e fun- 
cionarionan publico a bisa 
den e encuesta cu nan a yega 
di experiencia comportacion 
indeseabel 
personalmente 
den e ultimo 12 luna y 63% a 
yega di wak un colega ta sufri 
bullying, humiliacion of ex- 
clusion. 
14% a reporta cu nan a sufri 


discriminacion. E porcentahe 
aki ta subi pa 25% entre em- 
pleadonan cu tin raiz etnico 
for di afo di Europa, emplea- 
do cu un limitacion fisico of 
malesa cronico of emplead- 
onan cu solamente a caba 
scol primario of educacion 
secundario pre-vocacional. 


Discriminacion ta mas gen- 
eral basa riba e origen y color 
di cuero, pero e Instituto Ver- 
wey-Jonker tambe a ricibi re- 
portahenan di discriminacion 
basa riba genero, nomber, 
accento, orientacion sexual 
of neurodivergencia, manera 
autismo of ADHD. 


Ora cu nan a puntra ken a 
discrimina nan, mas cu 60% 
a bisa cu ta un of mas cu un 
manager hunto, por ehem- 
pel un lider di team of direc- 
tor. Otro coleganan tambe ta 
culpabel regularmente, hopi 
mas cu civilnan na banda di 
caminda of riba caya. 


“E por zona straño, pero no 
ta un sorpresa. Pasobra nos a 
mira esaki tambe den estudio 
anterior,” consehero respon- 
sabel, Hester van Buren (Per- 
sonal y Organisacion) a bisa 
den su reaccion inicial na e 
corant. “Nos no ta acepta nin- 
gun forma di discriminacion, 
pero ta bisto cu e ta sucede. 
Esaki ta e motibo pakico nos 
a haci e investigacion.” 


“Nos ta convenci cu cosnan 
por realmente mehora. Nos 
no ta evita e tema tampoco. 
Nos ta expone e puntonan di 
dolor y ta traha riba nan,” Van 
Buren a bisa. “Nos lo sigui 
ripiti e studio aki. E lo tuma 
tempo. Pero nos ta kere cu bo 
no mester wak otro banda. Y 
nos tambe kier ta un ehempel 
pa otro municipionan y com- 
pania.” 


E ciudad lo tene un reunion 
grandi pa tur funcionario pu- 
blico e diamars cu ta bin pa 
discuti e rapport. 


Oposicion ta critica prome minister Hulandes nobo fuertemente pa su 
reaccion “debil” na intolerancia di derecha extremo 


(nltimes.nl) – Prome min- 
ister Dick Schoof a topa 
cu critica duro di parti di 
partidonan di oposicion 
den su prome debate par- 
lamentario 
diaranson. 
GroenLinks-PvdA, 
D66, 
DENK, y otro partido a 
haya su reaccion na e de- 
claracionnan intolerante y 
controversial di e minister 
di PVV como no suficiente 
y “debil.” 


E partido di oposicion kier 
pa e prome minister nobo 
distancia su mes enfatica- 
mente for di e teoria di con- 
spiracion di repoblacion rela- 
ciona cu minister Marjolein 
Faber (Asilo y Migracion) y 
Reinette Klever (Comercio 
Stranhero y Ayudo di Desa- 
royo), dos di e partido dere- 
chista extremo PVV. “Tin dos 
miembro di Gabinete cu ta 
propaga teoria di conspira- 
cion racista,” lider di D66 


Rob Jetten a bisa. 


Pero Schoof no tabata kier 
bay mas leu cu bisa cu e tin 
confiansa den tur miembro 
di su Gabinete y cu tur hende 
a firma e declaracion di respet 
pa e regla di ley y e acuerdo 
di coalicion. “Mi ta sigur cu 
tur miembro di Gabinete no 
ta racista y no ta subscribi 
na teorianan di poblacion,” 
el a bisa, despues di wordo 


presiona tocante e miembro 
di Gabinete cu ta kere den e 
teoria di e Gran Reemplaso y 
otro ideanan semehante. 


Lider di DENK Stephan van 
Baarle a yama esey “debil” y 
a puntra e prome minister si 
esaki lo ta e norma durante 
su termino di gobernacion. 
Schoof a contesta, “Racismo, 
teoria di conspiracion y dis- 
criminacion no lo ta e norma 


den e Gabinete aki.” 


Despues di su huramenta- 
cion cu a tuma luga e siman 
aki, Faber y Fleur Agema 
(Salud Publico) a bisa RTL 
Nieuws cu nan no ta na fa- 
bor di sjaal na cabes y nan lo 
prefera pa muhenan musul- 
man kita nan y purba e lib- 
ertad. Lider di GroenLinks- 
PvdA Frans Timmermans y 
Lider di DENK Van Baarle 
kier sa si Schoof a discuti esa- 
ki cu e minister di PVV. 


Di nobo, el a bisa cu e ta sigur 
cu su minister no ta racista. 


Lider di D66 Jetten a referi na 
un post reciente riba rednan 
social di Faber unda e ta yama 
parlamentario Esmah Lahlah 
un “PvdA-headscarf” (sjaal di 
cabes). Jetten a invita e prome 
minister pa wak Lahlah den 
su wowo y distancia su mes 
for di e declaracion aki. 


Schoof a bira wak e parla- 
mentario y a bisa: “E hecho 
cu bo ta bisti un sjaal na bo 
cas no ta importa mi. Pa mi 
bo ta un ser humano.” 


Notablemente, 
Schoof 
tambe a ricibi critica for di 
Geert Wilders, lider di PVV 
- e partido mas grandi den e 
coalicion. Wilders tabata rabia 
cu Schoof no a distancia su 
mes inmediatamente for di 
e declaracion di MP di PvdD 
Esther Ouwehand cu tin dos 
racista den e Gabinete. E ta 
desapunta cu Schoof no a ra- 
bia y bisa cu no tin racismo 
den su Gabinete. 


Schoof a ripiti cu e tin confi- 
ansa den tur miembro di su 
Gabinete. 

Honduras ta desplega miles di polis y militar debi na ola di violencia 


(AFP) – Ayera diahuebs 
Gobierno di Honduras a 
desplega miles di polis y 
militar na henter e pais 
debi na un aumento di 
violencia registra den ul- 
timo simannan. 


Minister Hondureño di Se- 
guridad, Gustavo Sanchez, a 
lidera e operacion na capital, 
pero a aclaria cu e interven- 
cion “ta na nivel nacional.” 
A agrega cu e medida aki ta 
pa preveni “delitonan contra 
bida di hende, homicidio, 
asesinatonan, hortamento y 
extorsion,” ademas a ehecuta 
mas di 10 orden di captura na 
Tegucigalpa y 50 na e resto di 
e pais centro Americano. 


Den ultimo simannan, Hon- 
duras a wordo sacudi pa un 
ola di crimen di impacto 
grandi. 


26 di juni ultimo, a secuestra 
cinco hoben na Tegucigalpa y 
dianan despues nan cadaver a 
aparece, un hecho atribui na 
gangnan di Bario 18 segun 
Polis a sigura. 


Ademas, un grupo di 14 per- 
sona y otro di 12 a ser secues- 
tra tres siman pasa na litoral 


Atlantico, accionnan cu Polis 
tambe a atribui na un guera 
entre gruponan di narcotrafi- 
cante. A bira conoci cu entre 
e secuestradonan tabatin dos 
hende muhe, cu ta sigui de- 
saparecido. 


Sanchez tambe a anuncia e 
extension di estado di excep- 
cion pa 45 dia. E medida ta 
vigente na e pais for di 6 di 


december 2022 y su anterior 
ampliacion tabata 19 di mei. 
E medida ta duna facultad 
di haci detencion sin orden 
hudicial, un norma similar 
vigente for di maart 2022 na 
El Salvador, na unda a logra 
un reduccion drastico di ac- 
tividadnan di gangnan. 


Minister Sanchez a nenga cu 
estado di excepcion a fracasa 


na Honduras, manera algun 
medionan local ta sigura. 
El a argumenta cu e medida 
di detencionnan di person- 
anan cu a huy a aumenta na 
85%, a confisca mas di 12,000 
arma y a detene 4,500 miem- 
bro di gangnan of di cartel di 
droga. 


“Den dos aña nos a baha cu 
ocho punto e cifranan di ho- 


micidio,” e funcionario a se- 
ñala. 


Tasa di homicidio a cera na 
2023 cu 38 pa cada 100,000 
habitante, mas di seis biaha 
cu e promedio mundial, pero 
inferior na 42 pa cada 100,000 
habitante di 2021, segun Ob- 
servatorio di Violencia di 
Universidad nacional. 


Di su parti, Partido Nacio- 
nal ayera diaranson a critica 
fuertemente 
Gobierno 
di 
presidente Xiomara Castro 
pa falta di accionnan contun- 
dente contra violencia y inse- 
guridad cu tin na Honduras. 
“Pueblo Hondureño ta mu- 
riendo den e Gobierno di e 
Familion. Mas di 2.000 per- 
sona a disparce, uni na au- 
mento di extorsion, secuestro 
y asesinato. Ta e resultadonan 
real di estado di sitio,” e en- 
tidad politico a cuestiona den 
un comunicado. 


Asina mes, e partido opositor 
a señala cu “durante admin- 
istracionnan 
nacionalista” 
tabatin resultadonan contun- 
dente den materia di seguri- 
dad. 


Peru ta aproba ley di Amnistia cu ta beneficia esnan cu a comete 
delitonan di lesa humanidad 


(Infobae) – Birando e lom- 
ba pa comunidad interna- 
cional, Congreso di Peru 
contra pedidonan di Fis- 
calia y advertencianan di 
Comision Interamericano 
di Derechonan Humano 
(CIDH) y e mesun ONU, 
a aproba un ley nobo di 
Amnistia cu ta permiti 
libera di responsabilidad 
penal esnan sentencia y 
investiga pa crimennan di 
lesa humanidad. 


E norma, cu ta conoci como 
“e ley cu ta precisa e aplica- 
cion di alcance di e delitonan 
aki,” pero cu, den practica, ta 
permiti e prescripcion di nan 
semper y cuando a ser cometi 
prome cu aña 2002. 


E decision a ser tuma ayera 
diahuebs durante e Sesion 
di Comision Permanente, cu 
un total di 15 voto na fabor y 
12 voto den contra. Manera 
ta conoci, e norma aki a ser 
aproba caba den un prome 
votacion dia 6 di juni ultimo 
na Congreso, pero tabata 
pendiente pa votacion. No 
obstante, Legislativo, debi na 
cuestionamentonan cu e nor- 


ma aki ta faborece impuni- 
dad, a dicidi papia di dje den e 
segundo votacion na Comis- 
ion Permanente, na unda tin 
menos congresista y menos 
atencion di ciudadanonan. 


Te final di e debate, e con- 
gresistanan Martha Moyano 
y Patricia Juárez a insisti cu 
esaki no ta trata di un Ley di 
Amnistia, sinembargo, se- 
gun e mesun Comision In- 
teramericano di Derechonan 
Humano, e norma ta fungi 


como un medida cu no ta 
cumpli cu orden estableci 
pa Corte IDH, pues, loke ta 
busca ta pa establece un po- 
litica di impunidad, permi- 
tiendo cu esnan sentencia y 
investiga pa delitonan califica 
como crimen di lesa humani- 
dad pa Fiscalia cometi prome 
cu 2002, lo ser anula. 


E norma no ta splica con e lo 
actua na beneficio di e crimi- 
nalnan, un bes cu e docu- 
mento lo ser revisa ta un ley 


cu Ehecutivo mester revisa 
tambe, aunke por mira e in- 
tencion di dje pa motibo cu e 
personanan procesa y investi- 
ga pa casonan cu a sucede du- 
rante conflicto arma interno 
den cual e ex-dictador Alber- 
to Fujimori tabata presidente, 
ta bay sali beneficia di e pro- 
cesonan cu ta enfrenta actu- 
almente of esun tambe cu ta 
pagando un condena. 
Manera tur delito cu tin un 
periodo di prescripcion, y 
husticia di Peru ta tarda hopi 


pa e casonan aki, Fiscalia ta 
califica e crimennan manera 
desaparicion forsa, homicidio 
califica, genocidio, tortura, 
entre otro, como di lesa hu- 
manidad, cu e fin cu no lo 
por anula nan, garantisando 
cu por ser atendi den 10, 20 
of 30 aña despues cu a ser co- 
meti. 


Awor cu e ley aki, esaki ta 
keda completamente anula, 
si e delitonan a ser cometi 
prome cu 2002, fecha den 
cual Estado a acepta Statuut 
di Roma unda a compromete 
su mes di asimila e prescrip- 
cion di e delitonan aki. 


Incluso esnan cu ta defende e 
norma ta señala cu Poder Hu- 
dicial, a traves di nan hues, ai- 
nda tin e posibilidad di haci 
un control, kiermen, di dicidi 
si ta aplica of no e norma aki 
–cu ta permiti cu militarnan, 
terorista y ex-dictador den 
igual medida, su casonan lo 
bay den lachi- sinembargo, di 
e manera con e ley ta structu- 
ra, esaki no ta posibel, loke ta 
nifica cu e hues mester opta 
pa e ley aki cu ta aproba de- 
finitivamente. 

Alerta tocante empeoramento di situacion di cachonan di caya na 
Santiago de Cuba 


(CiberCuba) - E crisis eco- 
nomico, escasez di pro- 
ducto y inflacion tin como 
consecuencia cu e ingreso 
di e ciudadanonan apenas 
ta yega pa biba. Den e sce- 
nario aki, e mascotanan ta 
e sernan cu mas ta wordo 
afecta, ya cu nan necesi- 
dadnan no ta un prioridad 
mas. 


E abandono cu e animalnan 
di caya ta enfrenta den actu- 
alidad a keda constata reci- 
entemente pa e protectornan 
di animalnan na Santiago de 
Cuba, kendenan a alerta cu e 
condicionnan di bida di e ca- 
chonan a bira mas critico. 


“E situacion di e animalnan 
di caya cada biaha ta bira mas 
critico,” e organisacion SAL- 
BA-Santiagueros por el Bi- 
enestar Animal, un iniciativa 
dedica na proteccion di mas- 
cota, a indica ariba Facebook. 


E organisacion a apunta cu un 
di nan integrantenan a realisa 
un recorido den varios comu- 
nidad di Santiago de Cuba cu 


e intencion di atende varios 
cacho cu ta riba caya. 


Durante e recorido aki, el a 
constata cu e situacion di e 
animalnan riba caya a em- 
peora, sugeriendo cu pa e 
personanan e ta resulta cada 
biaha mas dificil pa duna nan 
cuminda. 


No obstante, e activistanan 
protector di animalnan a de- 


staca e apoyo di algun per- 
sona: “Danki na tur esunnan 
cu ta yuda pa e bienestar ani- 
mal.” 


A pesar di e empeoramento di 
e crisis economico di Cuba, 
algun defensor di derechonan 
animal no ta renuncia den e 
bataya pa e proteccion di e 
mascotanan. 


Recientemente un activista 


na Mayabeque a rescata un 
cacho bandona den un saco 
di plastic cu tabata mara, de- 
clarando visiblemente con- 
movi cu si e no lo a move, e 
lo a muri sin por a hala rosea 
den e saco ey. 


Yenney Caballero a denuncia 
e incidente riba Facebook y a 
declara cu contrario na e per- 
sona cu a comete e maltrato 
di bestia aki, e si ta bay lucha 


pa e cacho. “Si e no logra so- 
brevivi, e ta bay tin un final 
digno di un ser bibo.” 


Lamentablemnte e casonan 
di abandono di animalnan no 
ta un hecho isola. E falta di 
accion di e regimen Cubano 
den e materia di proteccion y 
derechonan di animalnan ta 
laga hopi biaha hopi cacho, 
pushi y cabaynan na disposi- 
cion di e abusonan di nan 
doñonan. 


Recientemente e abandono di 
cinco cacho recien naci bou 
un awasero a genera malcon- 
tento entre e animalistanan 
di Sancti Spiritus, kendenan 
a mobilisa a traves di rednan 
social pa salba e bida di e pup- 
pynan. 


E fundacion ARCA a cualifica 
e hecho riba Facebook como 
“un desgracia” mientras e ta- 
bata informa cu e cachonan 
a wordo rescata. “Ya nan a 
busca nan caba, pero tin mes- 
ter di un mama pa duna nan 
lechi urgente.” 


Jamaica: Gobierno ta drenta modo di evaluacion despues di paso di 
horcan Beryl 


(JamaicaObserver) - Min- 
ister di Informacion, Se- 
nador Dr. Dana Morris 
Dixon ta bisa cu Gobierno 
di Jamaica haci transicion 
pa modo di evaluacion y 
reparacion despues di e 
paso di horcan Beryl, cu a 
afecta e isla diaranson. 


Minister Morris Dixon ta 
bisa cu gobierno a nota cu e 
aviso di horcan pa Jamaica a 
termina y ta agradecido cu e 
impacto di e sistema di tem- 
po no tabata pio. 


“Desafortunadamente, nos a 
haya reporte di un muhe cu 
a perde su bida na Hanover 
y un homber na Arnett Gar- 
dens na St. Andrew cu a bay 
den awa. Su status ta sin con- 
firma. Nos ta sinti e dolor cu 
e famianan cu a wordo afec- 
ta,” Minister Morris Dixon a 
comenta den un declaracion 
diahuebs mainta. 


E minister di Informacion 
ta bisa cu Gobierno ta con- 
sciente cu e horcan a causa 
confusion y daño significante 
den algun di e districtonan, 
den particular na e seccion 
zuid di e isla, cu ta inclui St. 
Elizabeth, Clarendon y Man- 
chester. 


El a apunta cu tin reporte di 
daño na propiedad y e red di 
caminda den parti di e isla 
unda na algun caminda au- 
tonan no por pasa. 


Minister Morris Dixon ta 
bisa cu rapport preliminar ta 
cu algun hende a perde nan 
dak y te ayera mainta tem- 
pran tabatin miembronan di 


famia cu tabata preocupa cu 
nan no por a tuma contacto 
cu nan familiarnan na e costa 
di zuid, probablemente debi 
na retonan cu ta relaciona cu 
e red di telefon. 


“Mi kier bisa na esunnan cu 
a sufri dañonan grandi cu 
Gobierno di Jamaica ta con- 
sciente di bo situacion y nos 


a haci transicion pa modo 
di evaluacion y reparacion. 
Durante e dianan binidero, 
nos lo continua nos evalu- 
acion di e dañonan a traves 
di varios agencia, mientras 
cu nos ta busca pa contesta lo 
mas lihe posibel na esunnan 
cu tin mester di asistencia di 
emergencia,” Minister Mor- 
ris Dixon a sigura. 


Jamaica Public Service (JPS) 
ta bisa cu nan ta haci e evalu- 
acion necesario pa restaura 
coriente na esunnan cu a 
perde conexion durante e 
pasada di horcan Beryl. 


Diaranson e compania di luz 
y coriente a reporta cu no 
menos cu 65% di su clien- 
tenan tabata sin servicio. 


Den un publicacion ariba nan 
pagina oficial di rednan social 
diahuebs mainta, JPS a bisa 
cu nan ta trahando pa restau- 
ra conexion lo mas lihe posi- 
bel y nan a pidi e clientenan 
pa tin pasenshi mientras nan 
ta realisa e trabounan di repa- 
racion necesario. 


“Pa por duna boso coriente 
for di e fuente, nos tin cu 
haci un evaluacion completo 
di e daño pa identifica unda 
e problema ta. E daño por ta 
riba un liña principal, cu por 
ta kilometernan leu for di 
unda bo ta,” su declaracion ta 
bisa. “Nos ekipo ta haciendo 
e evaluacion di e daño awor- 
aki y lo completa e repara- 
cionnan necesario pa bo por 
haya bo coriente back lo mas 
lihe y lo mas sigur posibel,” 
e compania di utilidad a bisa. 

Favienne Thode a representa Aruba na Conferencia Mundial di Trabou 
Social na Panama City 
Kico ta e costonan economico di servicio social pa proteccion di mucha na Aruba? 


Favienne Thode a gradua 
cu un Bachelor na Fac- 
ultad di Economia y Fi- 
nanzas na Universidad di 
Aruba na 2023. Favienne a 
traduci su tesis den un ar- 
ticulo academico hunto cu 
Clementia Eugene como 
co-autor di e articulo tit- 
ula “E costo economico di 
servicionan social pa pro- 
teccion di mucha: Un cal- 
culacion agrega - E costo 
pa Aruba.” 


Favienne a presenta e articulo 
na conferencia Mundial di 
Trabou Social cu a tuma lugar 
na Panama for di 4 pa 7 di 
april 2024. E investigacion ta 
calcula e costonan financiero 
di intervencion pa proteccion 
di mucha na Aruba. Tenien- 


do cuenta cu e resultadonan 
di investigacion di Eugene, 
2022, cual a revela cu abuso 
fisico ta e tipo di maltrato 
mas prevalente na Aruba, e 
articulo a investiga un costo 
economico agrega di un solo 
caso di abuso fisico usando 
“Cost Accounting Method of 
Normal Job Costing”. 


E costo total a wordo calcula 
dor di conta e costonan rel- 
evante di e organisacionnan 
for di e unidad di analisis 
usando e factor di porcen- 
tahenan di carganan vital di 
trabou pa refina e costonan. 
E resultadonan a revela cu e 
costo calcula ta US$ 356.88 
pa caso, mientras cu e costo 
anual ta US$ 1,705,999.31. 


Basa riba un prevalencia di 
50.2% di maltrato infantil 
durante e aña, e costo teo- 
retico di intervencion anu- 
al a wordo estima na US$ 
4,050,770.47. E resultadonan 
tambe a revela cu e presu- 
puesto actual di intervencion 
ta mas o menos mitar di loke 
e costo teoretico mester ta. Pa 
lo tanto, ta haci recomenda- 
cionnan pa aumenta e presu- 
puesto pa proteccion di mu- 
cha. Tambe ta recomenda pa 
e estudio wordo replica usan- 
do e metodonan di Costo 
Basa riba Actividad (Metodo 
ABC). E motibo pa esaki ta 
cu e Metodo ABC lo calcula 
e costonan pa cada actividad 
di intervencion/accion den e 
structuranan di Trabou Di- 
vidi (WBS) desaroya den e 


investigacion aki en bes di 
generalisa e gastonan manera 
e Metodo di Costo di Trabou 
Normal. 


Favienne a haci su presen- 
tacion hunto cu otronan 
Skolarnan di Trabou Social, 
entre otro Keisha Tomlin- 
son di Servicio di Proteccion 
di Mucha y Famia; Warren 
Thompson di Servicio di 
Proteccion di Mucha y Famia 
na Jamaica; y Jill Davey di 
Universidad di Edinburgh 
Napier. Universidad di Aru- 
ba ta orguyoso di Favienne pa 
tuma su tesis di FEF pa in- 
forma esnan cu ta traha den 
area social regional, global y 
educadornan di trabou social. 
Favienne a bisa danki na Ed- 
ward Erasmus su coach. 


Rotary Club Aruba ta instala directiva nobo pa 2024-2025 


Diabierna ultimo dia 28 
di juni 2024, Rotary Club 
Aruba a instala su direc- 
tiva nobo pa 2024–25. E 
evento a tuma lugar na e 
edificio renoba di Maria 
Convent na Universidad 
di Aruba. Presidente sa- 
liente Luis Oduber a hiba 
palabra un rato unda e la 
desea e Presidente di aña 
Rotariano venidero tur 
clase di exito y gradici e 
miembronan y di e club cu 
a sa di duna nan sosten pa 
asina Rotary Club Aruba 
por a sigui cu su aporte y 
sosten na diferente funda- 
cion riba nos isla. 


E anochi a sigui cu instala- 
cion di e directiva nobo bou 
di guia di Dr. Diego Acev- 
edo, apunta como e siguiente 
presidente di Rotary Club 
Aruba pa aña 2024 – 2025. 
Diego ta miembro di Rotary 
Club Aruba desde 2017 y a 


fungi como miembro di di- 
rectiva pa un par di aña. 
E otro miembronan di direc- 
tiva a keda como lo siguiente: 
Rebecca Maduro (secretaria), 
Robert Henriquez (tesore- 
ro), Luis Oduber (presidente 
saliente), Rubiela Lampe- 
Chiquito (director di admin- 
istracion di e club y vice pres- 
idente), Orlando Hoevertsz 
(director di miembresia y 
secretario eligi), Paul Arends 
(director di proyectonan co- 
munitario), Joost Lomans 
(director di Rotary Founda- 
tion) y Rishi Achaibersing 
(sergeant at arms). 


Durante e anochi di insta- 
lacion, Diego a haci entrega 
tambe di reconocimento na 
Presidente Saliente di Rotary 
Club Aruba Luis Oduber cu 
un Paul Harris award pin pa 
su tremendo trabou durante 
e aña cu a pasa y asina ter- 
mina su presidencia den un 


forma super ameno y posi- 
tivo. Tambe Diego a honra 
miembro Stanley Looman pa 
su dedicacion y compromiso 
pa yuda nos comunidad. 


Presidente Diego a hiba pa- 
labra reflehando ariba su 
trayectoria y con e magia di 
Rotary a hib’e pa join Ro- 
tary Club Aruba, facilita pa 
un encuentro casual na un 
aeropuerto cu Rotarian Barry 
Rassin, ex-Presidente di Ro- 
tary International. E magia 
di Rotary, esaki ta e tema pa 
e aña aki. Presidente Diego 
a enfatisa ariba e magia di 


Rotary y e nificacion di crea 
“serendipity”. E la sigui na 
elabora tres elemento esen- 
cial pa logra esaki; siendo cu- 
rioso, consciente y tumando 
accion claro semper teniendo 
na cuenta e “4-way test” di 
Rotary. Di e cosnan cu nos ta 
bisa, pensa of haci, nos tin cu 
puntra nos mes e siguiente 4 
preguntanan: Prome: e ta e 
berdad? di dos: e ta husto pa 
tur esnan concerni? di tres: 
e lo yuda construi bon bol- 
untad y mihor amistad ? y di 
cuater: e lo ta beneficioso pa 
tur concerni? 
Presidente Diego ta suma- 


mente orguyoso di e impacto 
positivo cu e famia di Rotary 
tin den nos comunidad. Ro- 
taract Club Aruba y clubnan 
Interact Club Colegio Aru- 
bano, Interact Club Aruba na 
de Schakel College y Interact 
Club na International School 
of Aruba a bin ta hasi un tre- 
mendo trabao cu diferente 
proyecto nan. 


Na final Presidente Diego 
kier a gradici tur esnan cu a 
haci e anochi di instalacion 
posibel. 

CEDEHM conhuntamente cu 131 ta hopi orguyo di a finalisa un otro 
grupo mas di tata cu a participa na Best Dad Ever 


Desde 4 juni te cu 20 juni 
2024 un otro grupo mas 
di tata a participa na e 
proyecto Best Dad Ever. 
131 a facilita Best Dad 
Ever na un grupo di tata 
cu a ser forma pa Cen- 
tro di Desaroyo di Hende 
Muher (CEDEHM). 


Banda di e servicionan cu 
CEDEHM ta ofrece na hende 
muher nan na Aruba pa de- 
saroya nan mes, CEDEHM 
tambe ta ofrece diferente 
servicio na hende homber. E 
hende homber den relacion 
y/ of den famia, ta importante 
den e sosten pa hende muher 
su desaroyo. Basa riba esaki 
CEDEHM a acerca 131 pa 
facilita Best Dad Ever na un 
grupo di tata. 


E tatanan cu a participa a 
ricibi diferente tips, informa- 
cion y conocemento pa asina 


nan por ta mas involucra den 
educacion di nan yiunan. 
Tambe e tatanan a comparti 
nan experiencia y preocupa- 
cionnan, nan a enfoca riba 
kico nan a ricibi den nan 
educacion cu nan ta desea 
di sigui cune y kico nan no 
lo implementa den e bida di 
nan yiunan. Best Dad Ever ta 
enfoca riba e importancia pa 


e tata ta involucra den bida di 
su yiunan. 


Cuido, violencia, necesidad y 
derecho di mucha, embaraso 
y division di cuido, ta algun 
di e topiconan cu a ser trata 
durante Best Dad Ever. 


Na final di e shete sesion- 
nan, e tatanan cu a participa 
En cuadro cu PEL, 
44 empleado a ricibi 
nan certificado di 
beroepspraktijkvorming 


Diabierna ultimo, Min- 
ister di Enseñansa y De- 
porte Endy Croes hunto 
cu Prome Minister Ev- 
elyn Wever-Croes a acudi 
na Auditorium di Cole- 
gio EPI, en conexion cu 
proyecto di Plataforma 
Enseñansa y Labor (PEL). 


Sra. Eddelyn Dijkhoff, kende 
ta encarga di e proyecto aki 
tambe tabata presente. Den 
e ocasion aki a entrega cer- 
tificado na alrededor di 44 
empleado di 22 compania cu 
a participa den e “Beroep- 
spraktijkvorming” di Plata- 
forma Enseñansa y Labor 
(PEL). E meta di esaki ta pa 
tin un miho acoplacion en- 
tre enseñansa y necesidad di 
mercado laboral, preparando 
nos studiantenan na e nivel 
cu mercado laboral ta exi- 
gi. Pa motibo aki a bin cu e 
training di BVP, unda e com- 
panianan por guia e stagiair- 


nan di scol practico (beroep- 
sonderwijs) di entre otro, 
Openbare Avondleergangen 
Aruba (OAA), Educacion 
Profesional Basico (E.P.B.) y 
Colegio EPI di un forma mas 
eficiente. 


Cu e curso aki e companian- 
an tin e conocemento pa guia 
e stagiairnan di e forma cor- 
ecto. E mandatario di Ense- 
ñansa a gradici Sra. Eddelyn 
Dijkhoff pa e gran trabou el 
a desplega durante 20 aña na 
Colegio EPI y a dese’e hopi 
exito cu e proyecto di PEL. 
Ademas di esaki, a introduci 
Sr. Ninon Swean cu lo bay 
tuma e posicion di Sra. Dijk- 
hoff na Colegio EPI. Minis- 
ter Endy Croes ta gradici tur 
cu a contribui den e proyecto 
di Plataforma Enseñansa y 
Labor. Alabes, ta felicita e 
44 empleadonan cu a ricibi 
e certificado pa e training di 
“Beroepspraktijkvorming”. 


na Best Dad Ever a ricibi un 
certificado. 


Un danki ta bay na 131 pa 
facilita Best Dad Ever cerca 
nos na Centro di Desaroyo 
di Hende Muher. Tambe un 
gradicimento ta bay na Famia 
Planea Aruba y Partera Mi- 
chael Quandt pa nan coop- 


eracion na Best Dad Ever. 


Pa mas informacion tocante 
diferente servicio di CE- 
DEHM por tuma contacto 
cu nos via nos Facebook 
page:CEDEHM (Centro di 
Desaroyo di Hende Muher), 
E-mail: info.cedehm@gmail. 
com of na Tel: 588-1391 


DEPORTE A15 

Erdogan ta bay presencia quart final di 
Euro 2024 entre Hulanda y Turkia 
Memey di disputa diplomatico cu anfitrion Alemania 


(AP) — Presidente Turco, 
Recep Tayyip Erdogan tin 
plan pa presencia e wega 
di quart final di Campe- 
onato 
Europeo 
entre 
Turkia y Hulanda, un ofi- 
cial a bisa ayera, despues 
cu un gesto controversial 
di un hungador di team 
nacional a inicia un dis- 


puta diplomatico entre 
Turkia y e anfitrion, Ale- 
mania. 


Turkia diaranson a manda 
yama embahador Aleman pa 
protesta e critica di minister 
di interior Aleman, Nancy 
Faeser, contra Merih Demir- 
al, kende a haci un gesto cu 
su man cu ta asocia cu un 
grupo 
ultra-nacionalista. 
Agencia noticiero Aleman 
dpa a reporta cu den respu- 
esta, Alemania a manda yama 
e embahador Turco na Berlin 
riba diahuebs. 


Demiral a anota ambos gol 
den un victoria 2-1 contra 
Austria pa sigura un lugar 
pa Turkia den quart final di- 
asabra. E hungador a haci 
un gesto cu cada man cu ta 
reconoci como un simbolo di 


nacionalismo Turco despues 
di anota su di dos gol diamars. 
E seña ta asocia cu e organisa- 
cion Turco ultra-nacionalista 
Ulki Ocaklari, cual ta conoci 
mas ampliamente como Wolf 
Shihishi. 


UEFA a bisa cu tabata inves- 
tigando e “supuesto com- 
portamento 
inapropia” 
di 
Demiral. No a delinea na ki 
momento por spera un con- 
clusion di e caso. 


Erdogan tabata programa pa 
atende un reunion na Azer- 
baijan diasabra, pero a dicidi 
pa biaha pa Berlin pa sostene 
e team nacional, un oficial a 
bisa. Vice-presidente Cevdet 
Yilmaz ta bay representa e 
lider Turco na Azerbaijan. 


Participacion grandi di 
Jinete & Amazona den Feria 
Nacional 


Mas cu 30 Jinete & Ama- 
zona a participa den e Fe- 
ria Nacional organisa pa 
OCA na Villa Floralina. 
Un totaal di 9 Jinete & 
Amazona a participa den 
e categoria di Principi- 
ante, y mas cu 20 a par- 
ticipa den categorianan 
regular den competencia 
basta fuerte. 


Na final di e anochi e catego- 
ria mas grandi tabata esun di 
Dueños Montados cu un to- 
tal di 6 participante cu a sali 
riba nan propio ehemplar. 


E resultadonan a keda como 
lo siguiente: 
Amazonas Principiante 6-8 
aña 
Mehor: Adeline Lomans 
Primer: Mckenzie Tromp 


Jinetes Principiante 6-8 aña 
Mehor: Aiden Kock 
Primer: Jaelen de Palm 


Amazonas Principiante 9-11 
aña 
Mehor: Jurlainey Vrolijk 
Primer: Kaylee Pinto 


Amazonas Principiante 12-14 
aña 
Mehor: Allegra Maria 
Primer: Eskarla de la Cruz 
Segundo: Nelly Marie Her- 
nandez Halley 


Amazonas 6-8 
Mehor: Sheyxienne Geer- 
man 
Primer: Alessia Garcia 


Amazonas 9-11 
Mehor: Melouanne Semper- 
tiguez 
Primer: Emilie Lomans 
Segundo: Zaria de Groot 
Tercer: Zoe Solagnier 
Cuarto: Mia Rose Tromp 


Jinetes 9-11 
Mehor: Benjamin Soliana 


Amazonas 12-14 
Mehor: Xyselle Dijkhoff 
Primer: Mia Bella Dragonetti 
Meza 
Segundo: 
Yusverly 
Penja 
Castillo 


Jinetes 12-14 
Mehor: Zachary Coffie 


Amazonas 15-17 
Mehor: Xielle Koolman 
Primer: Courtney Irausquin 
Segundo: Sarah Toet 
Tercer: Vida Maria 
Cuarto: Abigail Wong 


Jinetes 15-17 
Mehor: Jordy Zievinger 


Amazonas 18-20 
Mehor: Genesis Pietersz 
Primer: Carolina de Cuba 
Segundo: Marjolein de Vocht 


Amazonas 25+ 
Mehor: Lea Vink 
Dueños Montados 
Campeon: Vianney Coffie 
Primer: Willem Werleman 
Segundo: Genesis Pietersz 
Tercer: Brigitte Werleman 
Cuarto: Xielle Koolman 
Quinto: Abigail Wong 


CIENCIA Y TECNOLOGIA 
A16 


Diabierna 5 Juli 2024 


(AP) 
- 
Legisladornan 
na California a vota pa 
avance di legislacion dia- 
mars cu lo rekeri e com- 
panianan di inteligencia 
artificial (AI) pa test nan 
sistemanan y a agrega me- 
didanan di seguridad cu ta 
preveni cu por manipula e 
sistema. 


E proposicion cu ta prome di 
su tipo tin e meta di reduci e 
riesgonan cu AI ta crea. E tin 
oposicion fuerte di e agenci- 
anan di capital y companian- 
an di tecnologia incluyendo 
Meta y Google. Nan ta bisa 
cu e regulacion ta afecta e de- 
saroyadornan ora cu e mester 
ta enfoca riba esnan cu ta usa 
y explota e sistemanan di AI 
pa causa daño. 


Senador 
Democratico 
Scott Wiener, ken a skirbi e 
proposicion lo provee stan- 
darddi seguridad pa medio di 
preveni “dañonan catastro- 
fico” di modelonan di AI ex- 
tremadamente poderoso cu 
por ser crea den futuro. 


E rekisito aki lo aplica sola- 
mente na e sistemanan cu ta 
costa mas di 100 miyon dol- 
lar den poder di computer 
pa train. No tin model di AI 
actual cu a yega e nivel aki te 
juli. 


Wiener a contraresta e oposi- 
cion na su proposicion na un 
audiencia legislativo diamars, 
bisando cu e campaña den 
su contra a plama mal infor- 
macion tocante su medida. E 


proposicion no ta crea acusa- 
cion criminal nobo pa e de- 
saroyadornan di AI kende su 
modelo a ser explota pa causa 
daño den sociedad si nan a 
test nan sistema y a tuma pa- 
sonan pa mitiga e riesgonan. 
“E proposicion aki no ta bay 
manda ningun desaroyador 
prizon,” Wiener a bisa. “Mi 
kier pidi pa stop di haci e 
acusacion aki.” 


Bao e proposicion, solamente 
e abogado general di e estado 
por persigui accion legal den 
caso di violacion. 


Gobernador Gavin Newsom 
a tenta cu Cakifornia ta un 
adoptador di AI den comien- 
so y regulador, bisando cu e 
estado pronto por desplega 
hermentnan di AI pa atende 
congestion den caretera, haci 
cayanan mas safe y provee 
guia di impuesto. Na mesun 
tempo, su administracion ta 
considerando reglanan nobo 
contra discriminacion di AI 
den practica di contrata. El a 
nenga duna comentario to- 
cante e proposicion pero a 
adverti cu demasiado regula- 
cion tambe por pone e estado 
den un “situacion precario.” 


Un coalicion cu ta creciendo 
di companianan di tecnologia 


ta argumenta cu e rekisitonan 
lo desencurasha e compani- 
anan for di desaroya sistem- 
anan grandi di AI of mantene 
nan tecnologia un fuente 
habri. 


“E proposicion aki lo haci e 
ecosistema di AI menos safe, 
lo pone den peliger e mod- 
elonan open source cu ta de- 
pende riba negoshinan chiki- 
to, depende riba standard cu 
no ta existi y introduci frag- 
mentacion regulatorio,” Rob 
Sherman a bisa, ken ta Vice 
Presidente y hefe diputado di 
privadiad a skirbi. 


E oposicion kier warda pa 
mas guianan for di e gobi- 
erno federal. Promotornan 
di e proposicion, kendenan ta 


investigadornan di AI cono- 
ci, tambe lo crea un agencia 
di estado nobo pa monitor e 
desaroyadornan y provee e 
miho practicanan. 


Legisladornan di e estado 
tambe ta considerando dia- 
mars dos medida ambicioso 
pa sigui proteha e pueblo di 
California for di e dañonan 
potencial di AI. Un lo lucha 
contra discriminacion ora 
cu companianan usa e mod- 
elonan pa evalua hende y ora 
di huur propiedad. E otro lo 
prohibi e companianan di 
rednan social for di colecta y 
bende data pa hendenan bao 
18 aña di edad sin nan con- 
sentimento of esun di nan 
guardian. 


California ta avansa regulacionnan di seguridad unico pa compania di AI 
apesar di oposicion di agencia di tecnologia 


(AP) - Microsoft Corp. 
a acepta paga 14 miyon 
dollar pa yega na areglo 
den caso di acusacionnan 
cu e gigante di software 
global a tuma accion con- 
tra y a discrimina contra 
empleadonan cu a tuma 
verlof proteha manera di 
mayornan of deshabilidad, 
California Civil Rights 
Department a anuncia di- 
aranson. 


E areglo cu a propone ta bini 
for di un investigacion di 
varios aña ehecuta pa e agen- 
cia na California y e decreto 
di consentimento cu ta suhe- 
ta na aprobaicion den corte di 
estado di Santa Clara County. 


E agencia di estado, cual a 
lansa su investigacion na 
2020, a acusa cu emplead- 
onan cu a tuma verlof a causa 
di embaraso of deshabilidad 
of pa comparti cu un baby 
nobo of cuida di un familiar, 
a ricibi menos bonus y un 
evaluacion di nan como em- 
pleado menos faborabel. 


E factornan aki a impacta 
con eligibel e empleado ta pa 
aumento di salario basa riba 
merito y e practica a impacta 
di manera desproporciona e 
muhenan y personanan cu 
tin un deshabilidad, segun e 
departamento a bisa. 


Den un declaracion, depar- 
tamento di derecho civil su 
director Kevin Kish a aplaudi 
e compania “pa sinta na mesa 
y keda di acuerdo pa haci e 
cambionan necesario pa pro- 
teha e empleadonan na Cali- 
fornia.” 


Microsoft a responde den un 
declaracion cu e agencia su 
acusacionnan no ta basa riba 
berdad, pero lo sigui “tende, 
siña y sostene e emplead- 
onan.” 


Como parti di e acuerdo cu a 
propone, Microsoft lo tuma 
pasonan pa preveni discrimi- 
nacion den futuro, incluy- 
endo training na managernan 
actualisa. Un consehero di 
afo lo monitor y duna rapport 


riba e compania su cumpli- 
mento. 


Mayoria di e placa lo ser duna 
na e empleadonan afecta. E 
empleadonan cubri a traha na 
Microsoft for di mei 13, 2017 


y te ainda mester determina 
un fecha den corte pa aproba- 
cion di e areglo, y ken a tuma 
por lo menos un verlof pro- 
tegi bao ley estatal of federal. 


Cada empleado eligibel lo 


ricibi un pago base di 1,500 
dollar cu mas disponibel basa 
riba factornan manera sala- 
rio y con hopi tempo nan tin 
como empleado. 


Microsoft lo paga 14 miyon dollar pa aregla acusacionnan cu el a 
discrimina contra empleadonan cu a tuma verlof 


INTERNACIONAL A17 

Alemania ta bay investiga eleccion di un compania Chines pa 
construccion di proyecto energetico 


(Infobae) – Gobierno Ale- 
man ta bay investiga selec- 
cion di e compania Chines 
Ming Yang Smart Energy 
di parti di e fondo Luxcara 
pa crea un instalacion di 
molinanan di biento ma- 
rino, debi na preocupa- 
cion creciente pa e rol cu 
e companianan Asiatico 
tin na Europa. 


Ministerio di Economia Ale- 
man a sigura cu “a tuma nota” 
di e acuerdo firma entre am- 
bos parti pa entrega di 16 tur- 
bina y a manifesta cu ta bay 
supervisa “di cerca,” segun 
un portavos a splica. 


Ademas di e participacion di e 
compania Chines den un in- 
frastructura considera critico 
pa interes nacional, Gobierno 
a indica cu tambe ta bay per- 
cura pa garantisa e competen- 
cia liber entre mercadonan. 
Den cualkier caso, e proceso 
di revision ta forma parti di 
e “normalidad” di e tipo di 
procedemento aki, segun e 
representante gubernamental 
a splica. 


Tambe, 
diaranson 
ultimo 
Berlin a comunica e pro- 
hibicion na benta di division 


di MAN Energy Solutions 
(Volkswagen) encarga di fab- 
ricacion di turbina di gas na 
un compania estatal Chines 
cu vinculo cu industria mili- 
tar di Beijing. 


E plan di benta di opera- 
cionnan di MAN na Ober- 


hausen (Alemania) y Zurich 
(Suisa) anuncia dia 20 di 
juni, a ser blokia pa Ehecu- 
tivo di Olaf Scholz argu- 
mentando motibonan di se- 
guridad nacional den base na 
disposicion di e Ley di Pago y 
Comercio Stranhero. 


Camara di Comercio ta mus- 
tra su mal contento pa im- 
puesto di autonan electrico 
Camara di Comercio di Chi- 
na a bisa ayera diahuebs cu 
“ta profundamente decep- 
ciona” pa impuesto adicional 
di hasta 37.6% cu Comision 
Europeo a impone di forma 


provisional pa importacion 
di autonan electrico for di 
China. 


“Nos ta opone firmemente 
na e medida comercial aki 
proteccionista politicamente 
motiva,” Camara di Comer- 
cio a señala ayera den un co- 
municado. 


E organisacion a celebra e 
contactonan cu Comision 
Europeo y Beijing a mantene 
na nivel tecnico for di dia cu 
Bruselas a anuncia su inten- 
cion di impone impuesto dia 
12 di juni ultimo, y nan ta 
spera cu lo alcansa “rapida- 
mente un solucion construc- 
tivo” prome cu e medida lo 
drenta na vigor na november. 
Camara di Comercio a sigura 
cu imposicion di impuesto 
na importacion di autonan 
electrico for di China “no ta 
bay haci impulso di competi- 
tividad den industria manu- 
facturero Europeo,” sino cu 
ta bay afecta negativamente 
e mercado Europeo di au- 
tonan electrico, ta bay afecta 
interesnan di consumidor 
Europeo y ta bay obstaculisa 
esfuersonan di UE pa reduci 
emision di carbono.” 


Merca: Biden ta sigui lucha pa mantene su candidatura bibo pa 
reeleccion 


(DW) - Presidente Meri- 
cano, Joe Biden, diaranson 
ultimo a bisa cu e ta sigui 
lucha pa salba su candida- 
tura pa su segundo man- 
dato, 
extremadamente 
debilita for di e debate di 
siman pasa contra su ri- 
val republicano Donald 
Trump, loke a aumenta e 
presion pa su campaña. 


“Ni un hende ta saca mi, mi 
no ta bay. Mi ta den carera te 
final y nos lo gana,” e vetera- 
no democrata a bisa. 


Cadena di CNN a publica e 
testimonio di un hende cer- 
cano na e presidente di 81 aña 
ken ta afirma cu e ta “bon” y 
sa cu e proximo dianan ta bay 
ta decisivo pa sigui den carera 
pa eleccion presidencial di 
november. 


Diaranson 
ultimo 
Biden 
a convoca gobernadornan 
democrata den un intento di 
cera filanan cerca dje. Gober- 
nadornan di New York, Min- 
nesota y Maryland a sigura cu 


a priminti nan apoyo total na 
e presidente. 


Gobernador di Michigan, 
Gretchen 
Whitmer, 
con- 
sidera como un strea emer- 
gente di e partido, a skirbi 
riba “X” cu “Joe Biden ta nos 
candidato. E ta bay gana y a 
mi ta apoyele.” 


E mandatario a admiti su mal 
desempeño den e debate cu 
Trump ora a sigura cu “Ma 


haci fout. Ta 90 minuut den 
scenario. Wak loke mi a haci 
den tres aña y mey,” el a bisa. 
Su portavos Karine Jean- 
Pierre ta insisti cu “ta absolu- 
tamente falso” cu Biden ta 
contempla e idea di bandona 
su carera pa reeleccion. 


Entretanto, Trump a burla di 
e papel di Biden den e debate 
ora a sigura cu “ta un mon- 
ton di caca..” den un video 
publica diaranson ultimo riba 


su cuenta di Truth Social. 


“Biden a caba di bandona e 
carera, a mi a sak’e,” Trump ta 
bisa pa despues tira palabran- 
an contra e vice-presidente 
Kamala Harris, “esey ta nifica 
cu awor nos tin Kamala, mi ta 
kere cu e ta bay ta un miho 
oponente, e ta patetico.” 


E campaña di Biden a reac- 
ciona na declaracionnan di 
Trump den cual a condena e 


comentarionan di e ex-presi- 
dente pa Harris, calificando e 
di racista y di incita odio pa 
hende muhe.” 


“Pueblo Mericano ya caba a 
wak un mal despues di otro 
di parti di Donald Trump. 
A wak varios biaha su falta 
di respet pa hende muhe, su 
odio pa Mericanonan di color 
scur y su desprecio total pa 
nos democracia,” e comuni- 
cado a bisa. 


E imagen di un presidente in- 
coherente, debil y preocupa a 
keda graba den mente di 50 
miyon televidente un siman 
pasa. 


Ni un presidente tabatin mes- 
ter di un feriado manera Joe 
Biden mester di esun di ayera 
di 4 di juli ora ta luchando pa 
salba su carera politico pero 
ta core peliger di lo ser supera 
pa un marea den su contra na 
medida cu mas democratan- 
an ta expresa nan duda riba si 
e lo por vence Trump na no- 
vember. 


A18 SERVICIO / SORTEO 

Resultado Sorteo 
Juli 04 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 



8 



6449 


FP 


Proximo Jackpot 


62.000,- 


Sorteo # 


Sorteo # 


x afl 8,00 


x Match 4 


Mega Ball 


Proximo Jackpot 


330.000,- 


x match 4 


Sorteo # 


9833 


Sorteo # 4316 


Sorteo # 1190 


x afl. 500,00 


x afl.15,00 
x afl 50.00 


Aries 


FP 


696 


x Jackpot 


Sorteo # 4316 
Sorteo # 


Sorteo # 2372 


1600 


7766 


Sorteo # 4316 


x Jackpot 


x Match 4 
x afl. 12,00 


X5 


www.lottoaruba.com 


resultado : Sorteo 04 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


9550 
1.350.000,- 


x Jackpot 
x Match 4+ 


Proximo Jackpot 


1894 


Afl. 430.000,- 




Letter 


0 
0 
0 


0 


0 
30 


161 


0 
0 
0 
0 
0 



8 



3838 


X2 


Proximo Jackpot 


64.000,- 


Sorteo # 6522 


Sorteo # 


x afl 8,00 


x Match 4 


Mega Ball 


Proximo Jackpot 


330.000,- 


x match 4 


Sorteo # 


8618 


Sorteo # 6088 


Sorteo # 1018 


x afl. 500,00 


x afl.15,00 
x afl 50.00 


Sagitario 


FP 


238 


x Jackpot 


Sorteo # 8285 
Sorteo # 


Sorteo # 2034 


5909 


8491 


Sorteo # 7329 


x Jackpot 


x Match 4 
x afl. 12,00 


FP 


www.lottoaruba.com 


resultado : Sorteo 04 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


4075 
1.350.000,- 


x Jackpot 
x Match 4+ 


Proximo Jackpot 


17-18-21-24-29 


2653 


Afl. 430.000,- 


anochi 


diario 
Korsou 
super4 
flamingo 


9723 
4594 
2568 
7438 
8722 
9872 
super5 
3597 
3519 
6768 
67355 
4641 


Hopi informacion di historia di Oranjestad 


Tur aña biblioteca ta or- 
ganisa su proyecto ‘Con- 
ta cuenta na Cas di nos 
Grandinan. Pa 3 luna ta 
bishita na total 12 biaha 
e diferente casnan di nos 
grandinan, hunto cu 3 es- 
critor of contador di storia 
local pa deleita e publico 
presente cu storia bunita y 
unico. 


Un team hopi entusiasma 
bou coordinacion di bibliote- 
caria Yosmar Maduro-Sneek 
a bishita diferente cas di nos 
Grandinan riba nos isla di 
april pa juni 2024. Biblio- 
teca a presenta 3 persona bon 
conoci pa conta storia. Nan 
ta Sra. Betty Goeloe (ex-bib- 
liotecaria), Sr. Gerry Franca 
(autor) y Sr. Clifford Rosa 
(coordinador 
Fundacion 
Rancho Aruba). Presentacion 


musical tabata den man di 
Sonrisa Tropical, Hélène Ar- 
ends y Grupo Zjilea. 
Sr. Gerry Franca a presenta 
e di dos parti di e proyecto 
‘Conta cuenta na Casnan di 
nos Grandinan’. Sr. Franca, 
autor di buki pa mucha, a 
bishita 4 Cas di Anciano 
na mei pa conta storia to- 
cante historia di Oranjestad. 


Sra. Betty Goeloe a traha na 
Biblioteca Nacional Aruba 
pa hopi aña, e.o. den Dept 
Catalogus y Arubiana. Den 
cuadro di ‘75 aña Trabou di 
biblioteca na Aruba’, Sra. 
Betty Goeloe a wordo invita 
pa conta historia di biblioteca 
na Aruba. 
Na juni sr. Clifford Rosa 
a conta algo di historia di 
Oranjestad. Clifford Rosa, 
president di Stichting Ran- 
cho, tin un trayectoria di mas 
cu 25 aña trahando como bo- 
luntario riba tur tereno, pa 
asina proteha, cultiva y desa- 
roya e cultura y historia di e 
bario Rancho. Cual bario ta 
e principio di Playa, Oran- 
jestad, cu e aña aki ta celeb- 
rando su 200 aña di existen- 
cia. Clifford Rosa a ricibi e 
condecoracion di Orde van 
Oranje Nassau pa su trabou 


boluntario cu e ta haciendo. 
Stichting Rancho a inicia y 
ta desaroya diferente plata- 
forma. Entre otro e ultimo 
Plataforma Nacional di Her- 
encia di Sclavitud. 


Durante e tres lunanan Con- 
ta Cuenta a ofrece informa- 
cion di historia, 75 aña tra- 
bou di biblioteca y 200 aña 
Oranjestad. Esaki ta e prome 
parti y e di dos parti a consisti 
di musica. Sonrisa Tropical 
bou guia di Sr. Jose (Doedel) 
Sophia, Duo ‘Yega Buta’ bou 
guia di Helene Arends hunto 
cu Roberto Wernet y cera na 
Juni cu Grupo Zjilea bou guia 


di Chencho Kelly. Gruponan 
musical a presenta canticanan 
di antaño, cu sigur a cay na 
agrado di nos Grandinan. 


VOG: Yamada na 
studiantenan 


Ministerio Publico ta haci 
un yamada na personanan 
cu ta bay establece nan 
mes na Hulanda of otro 
paisnan den exterior den 
e zomer aki, pa pidi nan 
carta di buena conducta 
(VOG) na tempo. 


En special studiantenan cu 
posiblemente 
mester 
nan 
VOG pa nan (por ehempel) 
inscribi na scol of busca un 
job. E decision pa cu e VOG 


ta dura 2 siman of 14 dia, 
pues ta importante pa per- 
cura pa aplica pa e VOG mas 
cu dos siman prome cu e dia 
di vuelo. 


Por aplica pa e VOG via www. 
omaruba.com, cu ta web- 
site di Ministerio Publico. E 
ta costa 40 Florin. Un biaha 
mas, tene cuenta cu e deci- 
sion pa e VOG ta dura dos si- 
man. Pues no warda mucho 
largo pa aplica! 


SERVICIO/GENERAL A19 


Diabierna 5 Juli 2024 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
del Pueblo 
Tel. 582 1253 


San Nicolas: 
Aloe 
Tel. 584 4606 


ULTIMO PORCH SALE 
Diasabra 7 juli 2024 
di 10.00 - 14.00 or 
Na Seroe Colorado 1563 
NO PERDE!! 
___________________________________218107 


Algun bestia na mundo no tin mester un 
pareha pa reproduci 


(AP) - Un boa constrictor 
na Reino Uni a duna luz 
na 14 baby, sin un pareha. 


E ta un milager? E resultado 
di un aventura secreto? Prob- 
ablemente no. Muhenan di 
un especie tin e habilidad 
di reproduci sin mester di 
un pareha ni e sperma di 
un homber. E proceso aki ta 
yama parthenogenesis, for di 
e palabranan den Griego pa 
“virgen” y “parto.” 


Algun mata y insectonan por 
haci esaki tambe, ademas di 
algun amfibio, reptil, parha 
y pisca. Un stingray yama 
Charlotte ta sospecha di a 
keda na estado via e metodo 
aki, aunke el a fayece e siman 
aki. 


Algun maribomba y lagadishi 
ta reproduci solamente via 
parthenogenesis. Sinembar- 
go den otro especie, e ta poco 
comun y hopi biaha mira ora 
nan ta den cautividad. 


Esaki ta tuma luga mas co- 
munmente den situacionnan 
unda e muhenan ta separa di 
e hombernan, segun Demi- 
an Chapman, ken ta dirigi 
Sharks & Rays Conservation 
Research Program na Mote 
Marine Laboratory & Aquar- 
ium na Sarasota, Florida. 


E boa na Reino Uni, un 
Rainbow Boa Brasilero yama 
Ronadlo, a duna luz siman 
pasa despues di a ta sin con- 
tacto cu otro colebranan pa 
por lo menos 9 aña, segun 
City of Porthsmouth Col- 
lege, cual a keda cu e colebra. 


Un manera cu parthenogen- 
esis por tuma luga ta si un 
muhe su webo ta combina 
cu otrocel, hopi biaha uno cu 
ta resta for di e proceso cu ta 
permiti e muhe crea e webo. 
E cel aki, conoci como un 
curpa polar, ta duna e webo 
e informacion genetico cu 
normalmente e ta ricibi for 
di e sperma. E cel ta cuminsa 
dividi y esaki ta causa e crea- 


For Rent 
One-bedroom, sleep 4 at 


lCb resort. 
Week 28 
(14-21 July 2024) 
110 dollars per day. 
Call or sms; 297- 7422549 


Pronostico di tempo 


cion di un embryo. 
Te ainda no ta keda cla con 
comun parthenogenesis ta 
den selba, Chapman a co- 


menta. Sinembargo el a sosde 
fuera di cautividad entre pis- 
canan chikito, cu ta un espe- 
cie den peliger di extincion. 


Tempo: 
Parcialmente nubia cu un 
awasero breve. 


Temperatura maximo 34 gra- 
do Celsius. 
Temperatura minimo 28 gra- 
do Celsius. 
Indice di calor (heat index) 
den y rond di oranan di mer- 
dia: 35 pa 40 grado Celsius. 
UV index: 12. 


Bahada di solo: 7:09 pm. 
Subida di solo: 6:19 am. 


Biento: 
Modera for di direccion oost- 
noordoost te oost-zuidoost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tem- 
po: 
Humedad laga atras pa un 
tropical wave por produci al- 
gun awasero local durante e 


periodo di pronostico aki. 


Condicion maritimo/ es- 
tado di lama: 
Na partinan proteje di costa: 
ketu, rond di 1 pia. 
Na partinan zuid: trankil te 
modera entre 3 pa 4 pia. 
Na partinan oost te noord- 
west di costa: modera te lo- 
calmente poco bruto cu ola- 
nan alrededor di 5 pa 7 pia 
den resake cu ta bahando. 


Aviso/ alerta: 
Operadornan di boto chikito 
mester bay cu cautela na par- 
tinan oost te noordwest di 
costa. 


OBITUARIO 
A20 


Diabierna 5 Juli 2024 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, pero conforme cu 
boluntad di Dios 
nos ta anuncio fayecimento di nos ser stima: 


Alex Garnet John Beddo 
mihor conoci como: “Alex” 
*14-04-1963 - †25-06-2024 


Na nomber di su: 


Mayornan: 
† M a r y 
Magdalen “Britania” Beddo 
†Garnet 
John “Boy” St. Rose 


Rumannan: 
†Kervin 
Beddo 
G e r a r d 
“J.J” Tromp & yiunan 
E d g a r d 
Koenraad & famia na NL 
S t e v e 
Beddo & famia 
M a r t a 
Beddo & yiunan 
Erna del 
Rosario & famia 
Daphney 
St. Rose & famia na St. Maarten 


Prima y primonan, tanta y tionan, subrino y subrinanan y 
demas famia na Aruba, Dominica, Hulanda, St. Maarten y 
Grenada. 
Demas amigo y amiganan cu ta mucho hopi pa menciona. 


Pret’i wowo: 
S u h a i l y 
Martie “Cheiba” & famia 


Amiganan di cas: 
Wendy Henriquez 
& yiunan 
R a i z a 
Lesandrina & famia 
R achael 
Gronnun 


Y demas famia: Beddo, Bidow, St. Rose, Filechec. Tromp, 
Koenraad, Del Rosario, Baptist, Martie, Stein, Nicolaas, 
Martie, Caton, Morel, Rogers, Dubero, Rodgers, Dupersoy, 
Arduin, Maduro, Wongsoeparto, Rasmijn, Thielman y 
demas famia 


Kier a invita tur conocir pa asisiti na e acto di despedida cual 
lo tuma lugar dialuna dia 8 july 2024 2’or pa 4’or di atardi 
na Pray Funeral Home na San Nicolaas sigi pa e acto di 
cremacion cu lo tuma lugar den seno familiar. 


Si den nos tristeza nos or a lubida un of otro miembro di 
famia y/of conocir nos ta pidi nos mas sincero disculpa. 


“Señor ta mi wardador, mi’n tin falta di 
nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Dominico Polinario 
Bermudez 
*04-08-1926 - †04-07-2024 


Acto di entiero lo wordo anuncia 
despues. 


“Señor ta mi wardador, mi’n tin falta di 
nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Dulce Maria Desbarida 
*14-12-1928 - †30-06-2024 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Elga Rolanda 
Croes 
*10-12-1943 - 
†27-06-2024 


Acto di entiero lo 
wordo anuncia 
despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda 
di boso Curazon, mi por stens di loke Señor ta hasi” 
Salmo 33 


Ta anuncia fayecimento di: 


Juan P. Geerman 
Cariñosamente 
yama “Juancho” 
of “Juan di Pau” 
*09-07-1953 - †02- 
07-2024 


Acto di entiero lo 
wordo anuncia 
despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu profunfo tristeza na nos curazon nos ta 
anuncia 


Patrick Alvin 
Arnold Thode 
*25-09-1965 - 
†02-07-2024 


Acto di 
despedida lo 
wordo anuncia 
despues. 


OBITUARIO 
A22 


Diabierna 5 Juli 2024 


“Señor ta mi luz y salbacion, di ken lo mi tin miedo?” 
Cu dolor na nos curazon, pero conforme cu boluntad 
di Dios, 


nos ta participa fayecimento di nos ser stima: 


Christiaan Cornelis Lanooij 
mihor conoci como “Chris”. 
*06-12-1952 †26-06-2024 


Na nomber di su: 


Casa: Jane E. Lanooij-de Cuba 


Yiunan: Jamy C. Lanooij 
Jeremy C. Lanooij 


Rumannan: Theo Lanooij 
Wouter Lanooij 


Sobrina: Jennifer Lanooij 


Sobrino: Andrew Lanooij 


Cuña: Shirley Lanooij 


Tanta: Annie Brouwer-Lanooij 


Primo(a)nan: Carla Vinck y yiunan, Betty 
Mulder-Vinck y Jan Mulder, Zoilita Vinck,Gerard 
Brouwer y fam. , Thea Brouwer, Lila Fornerino 
†) y casa Norvel Fornerino. 


Suegra: Aura V. de Cuba-Arendsz 


Demas famia, amistadnan, bisiñanan y conocinan 
naCuraçao, Bonaire, Aruba y Hulanda. 


Na tur miembro di coronan: Coro Antiano, Coro 
Canta Aruba, Coro Melange y Coro Ars Nova. 


Na tur miembro di grupo 


Oportunidad pa duna condolencia: 
diabierna, 05 juli 2024 na Aurora Funeral Home 
di 7:00 – 9:00 pm. 


Acto di entiero: 
diasabra, 06 juli 2024 na misa Sagrado Curazon na 
Savaneta di 9:00 – 11:30 am, despues pa santana 
na Sabana Basora. 


Despues di entiero no ta ricibi bishita di 
condolencia na cas. 


Harold Winston Helder 
Cariñosamente yama: “Roy” 
Director general di RMH Special Security 
Team N.V. 
*10-9-1950 – † 01-07-2024 


Mi a biba un bida yen, 
Mi a biaha kada kaminda. 
I mas, hopi mas ku esaki, 
Mi a hasié na mi manera. 
Frank Sinatra 


Cu inmenso tristesa nos ta anuncia 
fayecimento di nos ser stima: 


Na nomber di su: 


Pareha: 
Elly Jongman 


Yiunan: 
Harold (Tunky) Helder & Kimberly Boekhoudt 
Rosetti Helder 
Darrell & Natasha Helder - Kelly 
Winston Helder & Tiny Eckmeyer 
Cai Helder 
Derk Helder 


Nieto y Nietanan hopi stima: 
Desteny, Dylan, Angelly, Mia, Milan, Melody & Sky 


Rumannan: 
Magda Helder 
Win & Betty Helder - Koc 
Miriam Helder 


Manera ruman: 
Jos Paesschen y famia 
Furu, rumannan & demas famia 


Sobrino & sobrinanan 
Emile, Clifton, Rose Anne, Christie, Elisabeth 
& famia 


Manera yiu: 
Mario Barros 


Ihanan, primo y primanan na Aruba, Corsow, Boneiro, 
Merca y Hulanda. 


Su bon amigonan di Caravel y e mundo di futbol. 
Amigonan di Radio Kelkboom y Radio 1270 y e mundo di 
radiodifusion. 
Su coleganan di RMH Special Security Team N.V. 


Famianan: 
Helder, Loopstok, Jongman, Chang, Tromp, Erasmus, 
Upegui, Gomez, Werleman y tur demas famia, mucho pa 
menciona. 


Acto di despedida lo tuma lugar diabierna 5 Juli na Royal 
Funeral Home 
for di 6 ‘or – 9 ‘or di anochi. 


Acto di entiero lo tuma lugar diasabra 6 Juli na Cathedral di 
San Fransico na Playa for di 12 pm pa 3:00 pm. Response 
lo ta di 3:00 pm – 3:30 pm. Despues di response lo sali pa 
Santana Católico na Playa. 


Nos disculpa si den nos tristesa nos a lubida algun persona. 
Despues di entiero no ta ricibi bishita di condolencia na 
cas. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason nos ta anuncio fayecimento 
di nos mama, suegra, wela, bisawela y tanta stima: 


Sra. Hortencia “Tencha” 
Henriquez 
*29 september 1939 †1juli 
2024 


Na nomber di su 
yiunan: 
Iris y Roque 
Jorge y Karin 
Nelson Y Inge 
Richard y Esther 
Marisol y Douglas 


Nieto(a)nan: 
Bryan, Jason, Aaron, Xenia, Bibi-Jane, Rodney, 
Sürinda, Raymon, Rik, Linda, 
Malcolm, Jessie 


Bisanieto(a)nan: 
Luna, Aeden, Rylee, Bjorn 


Amiga: 
Lucilla Croes 


Sobrino(a)nan y demas famia y conocirnan 


Un gradicimento special di curazon pa Anna 
Werleman y Nueva Coutinho pa e cuido y amor 
pa Tencha 


Ta invita pa acto di despedida cu lo tuma lugar 
diamars 9 di juli 2024 na Aurora Funeral Home 
di 2pm pa 4pm. Cremashon lo tuma lugar den 
seno familiar 


Nos disculpa si den nos tristeza nos por a 
lubida algun famia of ser keri. 


OBITUARIO A23 


Diabierna 5 Juli 2024 


“Dios ta amor... y amor ta Dios, 
maske mi no ta na e mundo aki, tur dia lo 
mi ta banda 
di boso Curazon, mi por stens di loke 
Señor ta hasi” 
Salmo 33 
Ta anuncia fayecimento di: 


Alexander 
F. 
Moore 
*06-05-1968 - †20-06-2024 


Cremacion a tuma lugar na Aurora 
Funeral Home den seno familiar. 


“Señor ta mi wardador, mi n’ tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haya forsa.” 
Salmo: 23 


Cu dolor na nos curason nos ta anuncio fayecimento di nos 
mama, wela, bisawela, 
ruman y tanta stima: 


Marian Louisa Andrews 
*03-12-1933 - †27-06-2024 


Na nomber di su: 
Yiunan: 
Orma Tingling-Jackson y esposo Vernon na Merca 
Selina Jackson na Merca 
David Jackson y señora Vitalinda 
Alicia Trinidad-Jackson y esposo Siegfried 
Rosalva Jackson 
Clarina Jackson 
Lorenzo Andrews y señora Monique na Hulanda 


Nieto y nietanan: 
Daniel Morris na Merca 
Gabriella, Deidrick, Keisha Smith na Merca 
Kevin Anthony na Sint Lucia 
Anthony y señora Samantha, Miriam Trinidad 
Naïlah, †Mayron “Tula”, Rheliana Bayne 
Elize Leonard 
Liòn, Leannard, Demy na Hulanda 


Bisanieto y bisanietanan: 
Ezra, Kishanti, Jordan, Ebony, Luke Browne 
Aliya Trinidad 


Ihanan: 
Yolanda Peters na Sint Vincent, Charmain Andrews 
Rumanan: 
†Solomonon Andrews y †Elsie 
†James Andrews y Lucy Almonte na Hulanda 
†Jestina “Beatrice’ Craigg-Andrews y †Odriel 
†Nathaniël “Natha” Andrews y Valrene na Saint Croix 
†William Andrews y Melesie na Paraguay 
†Ezekiel “Ziek” Andrews y †Cornelia Andrews-Stoof 
Reginald “Regi” Andrews y †Unita Andrews-Priest 
Victoria “Toya” Andrews y Edwin Boutisma 
†Julius “Toonchi” Andrews y Rhona Williams 
†Ferdinand “Ferdi” Andrews y Ingrid Andrews-Gomez 
Olivia Muhummad-Andrews y †Eugene na Merca 
Madeline Andrews na Merca 
Paulina “Nelly” Heemstadt 


Sobrina y sobrinonan na Aruba: 
Mary, Ruth, Haydee Andrews; †Phillip, †Reuben y Etty Craigg- 
Lourens, Judith Hazel-Craigg y Irvin, Elizabeth Craigg; Vanchi, 
Esther, Victor Andrews; Jose Hooi; †André y Winnie Pak-Farro, 
Silvio, Julio Andrews; Corina Andrews; Charmain, Xiomara 
Berkel, Alvaro Andrews y Mila Gomes; Alwyn, Ralph, Raphael, 
Errol Andrews; Sharléne Andrews; Ricardo y Crisienne Illidge-v/d 
Biezen, Wilfrido, Hubert, Charlotte Heemstadt; 
Sobrina y sobrinonan na Hulanda, Merca, Corsow, Sint Vincent, 
Sint Kitts, Sint Croix y Hawaii: Jennelle, Kathi, David, Naomi, 
†Joan, Juliette, Andres, Giovanni, Ismaël, Alicia, Rocky, Ricky, 
Fidelia, Edith, Ria, Jacky, Graciela, Maruschka, Coleen, Nicole, 
Lucretia, Claudia, Michelle, Solomon, Christina, Ahmad, Khadijah, 
Daniel. 


Demas famia: 
Andrews, Marinus, Lynch, Scott, Mercera, Willis, Exposito, Maria, 
Dirksz, Geerman, Carti, Prescott, Howard y Nedd. 


Ta invita tur famia, bisiña y conocir pa asisti na acto di entiero cual 
lo tuma lugar diasabra 6 di juli. For di 9or nos defunto stima lo 
ta reposa den Misa Wesley Methodist Church na Longfellowstraat 
3. Respons ta cuminsa 10:00 despues ta sali pa santana na Sabana 
Basora. 


Nos ta lamenta cu despues di entiero nos no por ricibi bishita di 
condolencia na cas. 


Den nos tristeza nos por a lubida algun famia. Nos disculpa. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso dolor na nos curazon 
Pero conforme cu Dios su boluntad 
nos ta anuncia fayecimento di nos ser stima: 


Michael Roland Dijkhoff 
Cariñosamente yama “Maikel” 
*31-07-1963 †22-06-2024 


Na nomber di su 
Mayornan: 
† Alberto “Bebe” Dijkhoff y sra. Mena Dijkhoff- 
Laclé 


Rumannan: 
Albertica Dijkhoff y famia 
Richard y Jennifer Dijkhoff Tromp y famia 
Stanley Dijkhoff 
Dennis Dijkhoff 


Subrinonan stima: 
Chris Dijkhoff y Vivian Dirksz y famia, Joshua 
Dijkhoff, Shakira Dijkhoff y Darvin Franken, 
Lytsy Enser, Ibsen Enser, Shawn Tromp 


Tanta y omonan: 
Fichi Laclé y † Violeta Laclé- Lampe y famia 
Otilio Laclé y † Juana Laclé- Werleman y famia 
Rafael Laclé y † Maria Laclé- Ridderstap y famia 
Elviro y Monica Laclé-Torres y famia 
Frida y † Chinto Werleman- Laclé y famia 
Jolanda Laclé y famia 
Ludwina y Maikel Drumm-Laclé y famia 
† Glenda y Frenk Cornelie-Laclé y famia 
Miranda y Hubert Kock-Laclé y famia 
† Maria y † Wichi Koolman-Laclé y famia 
Simona y † Abigael Torres-Dijkhoff y famia 
† Lika y † Fechi Bareño-Dijkhoff y famia 
Beatriz Dijkhoff y famia 
† Chani y Clea Dijkhoff- v/d Biezen y famia 
† Filomena Dijkhoff y famia 
Sofia Dijkhoff y famia 
Reynaldo (Adi) y Rita Dijkhoff- Werleman y 
famia 
Rofina (Ina) y Jan v/d Kommer-Dijkhoff y 
famia 
Pablo y Vilma Dijkhoff-Croes y famia 
Edna Dijkhoff 


Primo y primanan, y demas famianan na Aruba, 
Hulanda, Schotland, Curacao y Merca. 


Amigonan stima: 
Ruth Fingal, Roycelynn y Joshua Croes-Fingal, 
Frans y Livia Velasquez y famia, Jorge “Ollie” 
y Helen Dirksen y famia, Hector Gonzalez y 
famia, 
Amigonan di campamento “Tranquilo Camping 
Crew” 
Yolanda Verbeeke 


Ta invita tur famia, amigo y bisiñanan pa 
compaña nos na e acto di entiero cual lo tuma 
lugar na 
Aurora Funeral Home diabierna 5 di Juli 2024 di 
2’or pa 4’or di atardi, despues lo sali pa Santana 
Catolico Pastoor Kraanwinkel na Paradera. Nos 
difuntu stima lo reposa na su cas na Piedra Plat 
83-C di 11’or y mey di mainta pa 1’or di atardi. 


Nos disculpa si den nos tristeza nos por a lubida 
algun familiar of amigo. 


Despues di entiero nos no por ricibi bishita di 
condolencia na cas. 


